Тожик иқтисоди чўкмоқда\nНарх-навонинг кўтарилиши оқибатида тожикистонликнинг бир ойлик ўртача иш ҳақи бир ҳафталик тирикчиликка ҳам етмай қолди.\nРасмий Душанбе жаҳон молиявий инқирози мамлакатни четлаб ўтганини таъкидлаëтган бир пайтда¸ мамлакатда саноат корхоналари ëпилиб¸ ишсизлар сони ва инфляция даражаси ошиб бормоқда.\nЖаҳон банки ва Халқаро валюта жамғармаси каби йирик молия тизимларига кўра¸ жаҳонда давом этаётган глобал иқтисодий бўҳрондан дунëнинг иқтисодиёти заиф бўлган давлатлари энг кўп зарба емоқда ва бундай давлатлар рўйхатида Тожикистон ва Қирғизистон ҳам бор\nХалқаро мутахассисларга кўра, бу мамлакатларга¸ биринчи навбатда¸ сув ва энергетика инқирози катта зарар етказган ва Россиядаги юз минглаб мардикорларнинг ишсиз қолиб ватанга қайтаëтгани эса, бу муаммоларни янада чуқурлаштирмоқда.\nТожикистон Статистика қўмитаси маълумотида айтилишича, республика ялпи ички маҳсулотининг 45 фоизи айнан мардикорлар жўнатаётган пуллар туфайли шаклланади\nБироқ молиявий инқироз туфайли мардикорларнинг ватанига жўнатаётган пуллари миқдори кескин камайган.\nМосквада мардикорлик қилаётган панжакентлик 56 ёшли Маҳмашариф Раупов ҳам бугунги кунда уйига пул жўната олмай қолган.\n- Москва шаҳридаги қурилишда ишлардим. Ишлаб юрган пайтларим ҳар ойда 12 минг рубл ҳақ олардим, бир қисмини уйга жўнатардим. Инқироз туфайли ишсиз қолдим. Бир ойдан буён уйга пул жўнатганим йўқ, дейди Маҳмашариф.\nСўғддаги “Амонатбанк” бошқармаси маълумотларига кўра, 2008 йилда чет элдан меҳнат муҳожирлари томонидан Тожикистонга юборилган маблағ бир миллиард доллардан ортиқ бўлган.\nЖорий йилнинг икки ойида мардикорлар юбораётган пул жўнатмалари миқдори 2008 йилга нисбатан 30 фоизга камайган.\nНавбатдаги суҳбатдошимизнинг Россияда мардикорлик қилаётган фарзандлари инқироз туфайли ватанига қайтиб келган.\n- Фарзандларим Россияда меҳнат қилиб, пул жўнатарди. Ҳозир икки ўғлим ҳам уйда, ишсиз ўтирибди, мажбур ўзим ишлаяпман, дейди бу суҳбатдош.\nМардикорлар томонидан жўнатилаётган пул миқдорининг камайгани, Россияда ишсиз қолган гастрабайтерларнинг Тожикистонга қайтишга мажбур бўлаётгани, доллар ва евронинг тожик миллий валютасига нисбатан қиймати кўтарилгани мамлакатда қашшоқлар сонининг ортишига, нарх навонинг кўтарилишига сабаб бўлмоқда.\n- Республикамиз 18 йилдан буён иқтисодий буҳрондан чиқолмаяпти. Бундан ҳам даҳшатлироқ бўҳроннни бошидан кечирган тожикистонликлар учун бугунги кундаги қийинчилик муаммо бўлмаса керак, дейди биринчи суҳбатдошимиз.\nИккинчи суҳбатдошимиз эса нарх-навонинг кўтарилишидан зорланади:\n- Давлат бераётган 60- 90 сомоний (15-22,5 АҚШ доллари- таҳририят) иш ҳақи рўзғор учун икки кунга аранг етади. Шу пул бўлган тақдирда ҳам картошка, пиёз сабзи ва сут маҳсулотларидан бирортасини сотиб олишга етади. Лекин гўштга пул қолмайди, дейди иккинчи суҳбатдошимиз.\nШу ўринда вилоят бозорларидаги маҳсулотлар нархига назар ташлайлик.\nҚозоғистон уни 30 доллар, бир килограмм пахта ёғи 2 доллар, бир килограмм гурунч 2 доллар, гўшт эса 5 доллардан сотилмоқда. Тожикистондаги ўртача иш ҳақи эса 65 сомоний, яъни 16, 5 доллар атрофидадир.\nАйни пайтда¸ Тожикистон расмийлари глобал иқтисодий бўҳрон республика иқтисодиётига деярли таъсир қилмади, дейишмоқда. Лекин статистик маълумотлар расмий Душанбе вакилларининг бундай фикрларини шубҳа остига қўймоқда.\nТожикистон статистика қўмитаси маълумотига кўра, иқтисодий инқироз туфайли республикадаги 44 фоиз саноат корхоналари фаолиятини тўхтаб қолган.


28 ноябр 2020, Тошкент вақти: 19:05\nЎзбекистон Ташқи ишлар вазирлиги матбуот хизмати Украинадаги вазият ва Қрим масаласи юзасидан расмий Тошкент позициясини акс эттирган баёнот тарқатди.\nДипломатик назокат билан битилган ва 24 март оқшомида Ўзбекистон Миллий ахборот агентлиги сайтида ёйинланган мазкур баёнотда “Ўзбекистон Республикасининг БМТ Низоми асосий тамойиллари ва халқаро ҳуқуқий меъёрлардан келиб чиққан ҳолда “юзага келадиган халқаро баҳсларни тинч воситалар билан ҳал этиш, халқаро муносабатларда ҳар қандай давлатнинг ҳудудий дахлсизлигига ёхуд сиёсий мустақиллигига қарши куч билан таҳдид қилиш ёки уни қўллашдан тийилиш” борасидаги позицияси қатъий ва ўзгармасдир”, дейилади.\nБундан Тошкентнинг, йўқ деганда, Россия томонидан Қримнинг аннексия қилинишини ёқламагани англашилади.\nЎзбекистон Ташқи ишлар вазирлиги баёнотида шу йилнинг 16 март куни Қримда ўтказилган референдум натижаларига нисбатан очиқ муносабат билдирилмаган.\nАйни пайтда “украин ва рус халқларининг асрий яқинлигидан, маънавий ва маданий қадриятларининг, улар ўртасидаги иқтисодий алоқаларнинг тарихан шаклланган муштараклиги”ни қайд этган ўзбек дипломатлари юзага келган муаммоларни “ўзаро мақбул муросали ҳал этиш чорасини топишнинг ягона тўғри йўли бевосита икки томонлама музокаралар олиб бориш” эканини урғулаганлар.\nЎзбекистон Ташқи ишлар вазирлигининг кечаги баёнотида “Ўзбекистоннинг Украинадаги воқеалар юзасидан “Жаҳон” ахборот агентлигининг 2014 йил 4 мартдаги баёнотида ифода этилган муносабати ўзгармасдан қолиши” қайд этилган.\nТошкентнинг Украина ҳудудий дахлсизлигига оид баёноти унинг минтақадаги қўшнилари, хусусан, Қрим можароси бўйича биринчи бўлиб муносабат билдирган Қозоғистон позициясига у қадар уйғун эмас.\n18 март куни Қозоғистон Ташқи ишлар вазирлиги Астана Қримда ўтказилган референдумни мухтор республика аҳолисининг эркин иродаси изҳори деб билиши ҳамда мавжуд шарт-шароит қабатида Россия Федерацияси қарорига тушуниш билан муносабатда бўлиши билдирилган баёнот ёйинлаганди.\n“Қрим мухтор республикасида 2014 йил, 16 мартда ўтказилган референдум муносабати билан Қозоғистон ўзининг БМТ Низомига биноан халқаро ҳуқуқнинг фундаментал принципларига содиқ эканлигини яна бир бор таъкидлаб ўтади”, дейилганди Астана баёнотида.\nБаёнотда Украинадаги бугунги бўҳронга “мамлакат собиқ раҳбариятининг яхши ўйланмаган ҳаракатлари ва коррупциялашгани” сабаб бўлгани ҳам урғуланган.\nБўҳрон тинчлик йўли билан халқаро қонунлар доирасида ҳал қилиниши кераклигини таъкидлаган Қирғизистон Ташқи ишлар вазирлиги халқаро ҳамкорларни “икки хил стандартлар”ни қўлламасликка чақирган.\nТожикистон расмийлари ҳозирча Қримнинг Россияга қўшиб олиниши юзасидан сукут сақламоқда. Халқаро баҳсли масалаларда одатда бетарафлик позициясини эгаллаб туришни маъқул кўрувчи Туркманистоннинг ҳам мазкур аннексия борасидаги мавқеи аниқ эмас.\nЭслатиб ўтамиз, 16 март куни Қримда ўтган референдумда қримлик сайловчиларнинг 96 фоиздан кўпроғи Украинадан ажралиб чиқиб, Россия таркибига кириш учун овоз бергани очиқланганди. Бир неча кун ўтиб эса Москва мазкур аннексияни расмийлаштирган.\nҚримда ўтган референдум Украина ҳукумати ва ғарб давлатлари томонидан ноқонуний, дея рад қилинган. Шунингдек, яриморол туб аҳолиси бўлмиш Қрим татарлари етакчилари референдумни бойкот қилган.


МИНИ-ФУТБОЛ МАВСУМИ ЯКУНЛАНДИ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nМИНИ-ФУТБОЛ МАВСУМИ ЯКУНЛАНДИ\nЧоп этилган 21 Декабр 2017\tКӯришлар: 738\nТожикистон касбий футзал лигасининг навбатдаги мавсуми ҳам ниҳоясига етди.\nМамлакат биринчилиги учун кечган турнирда 78 очко жамғарган Душанбенинг «ДИСИ Инвест» клуби Тожикистон чемпиони унвонини ўзида сақлаб қолди.\nСуғд вилоятининг маъмурий маркази - Хўжанд шаҳрининг «Сипар» футзал жамоаси фаолияти давомида биринчи марта мамлакат биринчилиги мусобақасининг кумуш медали совриндори бўлди.\nКасбий футзал лигаси турнирида илк бор иштирок этган дебютант - Кўлоб шаҳрининг «Равшан» жамоаси 55 очко билан учинчи ўринни эгаллади.\nТўпурарлар баҳсида ҳам кўлобликлар вакили Шоди Муродов ғолиб чиқди. У мавсумда рақиблар дарвозасини 46 марта аниқ нишонга олди.\n«КОХИ НАВРЎЗ»ДА ТАҚДИРЛАШ МАРОСИМИ\nЖорий йилнинг 23 декабрида Душанбедаги «Кохи Наврўз» маданият ва истироҳат қасрида «Футбол-2017» мавсумининг совриндорларини тақдирлаш маросими бўлиб ўтади.\nТантанада 20дан ортиқ номинация бўйича ғолиб чиққанлар ўз совринларига эгалик қиладилар.\nУлар орасида энг яхши футболчи, футболчи аёл, футзалчи, мураббий, ҳакам ва бошқалар бўлишади.\nҲар йили футбол мавсуми якунлангач, бундай маросимнинг ўтказилиши анъана тусини олган.\n«ЗЕНИТ» КЛУБЛАРАРО ЖАҲОН ЧЕМПИОНИ\nРоссия Федерациясининг «Зенит» (Қозон шаҳри) волейбол жамоаси клублар ўртасида ўтказилган жаҳон чемпионати турнирида ғолиб чиқди.\nПолшада бўлиб ўтган мундиалнинг финал босқичида россияликлар Италиянинг «Чивитанову» жамоасини 3:0 ҳисобида доғда қолдиришди.\nБронза медали учун Бразилиянинг «Крузейро» ва Полшанинг «Скра» жамоалари ўзаро куч синашди.\nМайдон эгаларини 3:0 кўринишидаги ҳисобда мағлуб этган бразилияликлар бронза медалини ўзлариники қилиб олишди.\nВолейбол бўйича клублар ўртасидаги жаҳон чемпионати турнири 1989 йилдан буён ўтказиб келинади.\n«БИРИНЧИ КАНАЛ КУБОГИ» РОССИЯ ТЕРМАСИДА\nМосквада шайбали хоккей бўйича «Биринчи канал кубоги» мусобақалари ниҳоясига етди.\nТурнирнинг ҳал қилувчи финал босқичида Россия термаси Финляндия бош жамоасидан 3:0 ҳисобида устун келди. Учта учрашувда юз фоизлик натижа қайд этган Олег Знарок шогирдлари 9 очко тўплашди ва зафар қучишди.\nТурнир давомида 8 очко жамғарган чехияликлар иккинчи ўринни ишғол қилишди.\nУчинчи ўрин эса, финляндиялик хоккейчиларга насиб этди.\nУшбу турнир Жанубий Кореяда ўтказиладиган қишки олимпиада ўйинларидан олдин ўқув-машғулотлари вазифасини ўтади.\nПЛЕЙ-ОФФ БОСҚИЧИГА ҚУРЪА ТАШЛАНДИ\nШвейцариянинг Нон шаҳрида Европа футбол клублари ўртасидаги энг нуфузли мусобақа - Чемпионлар лигасининг плей-офф босқичи жуфтликларини аниқлаб беришга бағишланган қуръа ташлаш маросими ўтказилди.\nУнинг натижаларига кўра, турнирнинг 1/8 финалида қуйидаги жуфтликлар тўқнаш келади: «Ювентус»-«Тоттенхэм», «Базел»-«Манчестер Сити», «Порту»-«Ливерпул», «Реал»-ПСЖ, «Челси»-«Барселона», «Бавария»-«Бешикташ», «Севиля»-«Манчестер Юнайтед», «Шахтёр-Д»-«Рома».\nЖамоалар ўртасидаги дастлабки ўйинлар 2018 йилнинг 13-14, жавоб учрашувлари эса, 20-21 феврал кунлари ўтказилади.\nШунингдек, Европа лигаси 1/16 финал босқичи жуфтликларига ҳам ойдинлик киритиб олинди.\nУлар қуйидаги кўринишда: «Црвена Звезда»-ЦСКА, «Астана»-«Спортинг», «Боруссия-Д»-«Атланта», «Ницца»-«Локомотив-М», «Спартак-М»-«Атлетик», «Реал Соседад»-«Залцбург», «Лудогорец»-«Милан», «Эстерсунд»-«Арсенал», «Марсел»-«Брага», «Копенгаген»-«Атлетико», АЕК-«Динамо-К», «Селтик»-«Зенит», «Наполи»-РБ «Лейпциг», «Лион»-«Вилярреал», «Партизан»-«Виктория-Пл», «Стяуа»-«Лацио».\nЕвропа лигаси турнири иштирокчиси бўлган жамоалар ҳам икки мартадан, яъни ўз майдонида ва сафарда беллашади.


Умумтаълим курси учун қабул шартлари | Management Development Institute of Singapore in Tashkent\nHome Умумтаълим курси учун қабул шартлари\nУмумтаълим курси учун қабул шартлари\n1. Умумтаълим курси (1-курс) дастури\n2. Дастурга топшириш учун талаблар\n4. Кириш имтиҳонлари\n6. Шартнома имзолаш\nУмумтаълим курси (1-курс) ўрта умумтаълим мактаби (11 йиллик мажбурий таълим), академик лицей ва касб-ҳунар коллежларини тамомлаган ҳамда Тошкент шаҳридаги Сингапур менежментни ривожлантириш институтида (ТСМРИ) ўқишни биринчи йилдан бошлаш истагида бўлган абитуриентлар учун мўлжалланган. Умумтаълим курсига (1-курс) ўқишга қабул қилинган талабалар инглиз тили ва мулоқот маҳорати бўйича ўз билимларини ошириш ва мустаҳкамлаш имкониятига эга бўладилар. Бундан ташқари, улар Математика, Информацион технологиялар асослари, Бизнес бошқарувига кириш каби фанлардан чуқур билим оладилар, Маънавият ва маърифат фани орқали ўз дунёқарашларини кенгайтирадилар. Умумтаълим курси (1-курс) икки семестрлик дастур бўлиб, ҳар йили сентябрь ойининг ўрталарида бошланади.\nУмумтаълим курсини (1-курс) муваффақиятли тамомлаган талабаларга 2-курсдан бошлаб Буюк Британия университетлари (Бангор университети ва Сандерленд университети) томонидан қуйидаги дастурлар таклиф қилинади:\nБакалавр (имтиёзли) – Банк иши ва молия\nБакалавр (имтиёзли) – Саноат бошқаруви\nБакалавр (имтиёзли) – Халқаро меҳмондорчилик ва туризм бошқаруви\nБакалавр (имтиёзли) – Амалий саёҳат, туризм ва меҳмондорчилик бошқаруви\nБакалавр (имтиёзли) – Бизнес ва иқтисодиёт\nБакалавр (имтиёзли) – Молия, сармоя ва риск бошқаруви\nБакалавр (имтиёзли) – Бизнесда компьютер ахборот тизимлари\nБакалавр (имтиёзли) – Бухгалтерия иши ва молия\nБакалавр (имтиёзли) – Бизнес ва молия бошқаруви\nБакалавр (имтиёзли) – Бизнес ва маркетинг бошқаруви\nБакалавр (имтиёзли) – Бизнес ва бошқарув\n2. УМУМТАЪЛИМ КУРСИГА (1-КУРС) ТОПШИРИШ УЧУН ТАЛАБЛАР\nУмумтаълим курсига (1-курс) топшириш учун абитуриентларга қуйидаги талаблар қўйилади.\nа) Абитуриент қуйидагилардан бирини тамомлаган бўлиши зарур:\n1. ўрта умумтаълим мактаби (11 йиллик мажбурий таълим);\n2. академик лицей ёки касб-ҳунар коллежи (12 йиллик мажбурий таълим).\nб) 5.5 ва ундан юқори балл бўлган IELTS сертификати (ҳар бир компоненти 5.0 дан кам бўлмаган ҳолда)га эга бўлиш зарур;\nИзоҳ: Агар IELTS сертификатига эга бўлмасангиз ушбуни босинг\nв) Барча абитуриентлар ТСМРИнинг математика фанидан онлайн кириш имтиҳонида иштирок этишлари зарур.\nТСМРИга ўқишга кириш учун абитуриентлар дастлаб онлайн режимда рўйхатдан ўтишлари зарур. Қабул муддати якунланганидан сўнг бошқа сўровномалар ва ҳужжатлар қабул қилинмайди.\nУмумтаълим курси (1-курс) учун онлайн рўйхатдан ўтиш 2018 йилнинг 15 майидан бошланади ва 30 июнь соат 17.00 га қадар давом этади.\n(ТСМРИ ҳудудида онлайн рўйхатдан ўтишни истаганлар учун қабул қилиш 2018 йил 1 июндан бошланади).\n1. Онлайн рўйхатдан ўтиш шартлари: Абитуриент умумтаълим курси (1-курс) дастурига онлайн ариза топширишдан олдин ТСМРИ Қабул комиссияси тартиб-қоидаларини батафсил ўқиб чиқиши ва улар билан тўлиқ танишиб чиқиши лозим.\nРасм (3.5Х4.5 ҳажмда, JPEG форматида) юкланиши лозим.\nа) Диплом ва унинг иловаси (инглиз тилига таржима қилинган ва нотариус томонидан тасдиқланган бўлиши лозим).\nЎрта таълим муассасалари (коллеж / академик лицей / ўрта умумтаълим мактаб)ни ушбу ўқув йилида битираётган абитуриентлар ТСМРИга онлайн рўйхатдан ўтиш даврида диплом олишга улгурмаган бўлса, ўқишни битирганлиги ҳақида академик маълумотномани тақдим этишлари мумкин. Академик маълумотнома (2017-2018 ўқув йили битирувчилари учун) инглиз тилига таржима қилинган ва нотариал тасдиқланган бўлиши шарт.\nб) битирган таълим муассасаси тури:\nа) академик лицей\nб) касб-ҳунар коллежи\nв) ўрта умумтаълим мактаби\n5. Топшириладиган ҳужжатлар. Абитуриент онлайн рўйхатдан ўтиш жараёнида\nқуйидаги ҳужжатларни сканер қилинган ҳолда PDF форматида юклаши лозим:\nДиплом ва унинг иловаси (инглиз тилига таржима қилинган ва нотариус томонидан\nтасдиқланган бўлиши лозим); (намуна)\nIELTS сертификати; (намуна)\nРасм (3.5Х4.5 ҳажмда, JPEG форматда); (намуна)\n4. МАТЕМАТИКА ФАНИДАН ОНЛАЙН ТЕСТ\nМатематика фанидан онлайн тест (МФОТ) ТСМРИ (Сингапур Республикаси) вакиллари томонидан 25 дан – 31 июлгача бўлган даврда Тошкентдаги ТСМРИ ўқув биносида онлайн режимда Сингапур менежментни ривожлантириш институти (Сингапур Республикаси) томонидан тўғридан-тўғри ўтказилади (имтиҳон кунлари абитуриентларнинг ўша вақтдаги сонига қараб фарқ қилиши мумкин).\nАбитуриентлар ТСМРИ Математика фанлари бўйича кириш имтиҳонлари кунини www.mdis.uz веб манзили орқали билиб олишлари зарур. Абитуриентлар МФОТ натижаларини тест якунланган заҳоти билишлари мумкин.\nМФОТ натижаси икки нусхада чоп этилади; абитуриент тест натижалари акс этган декларациялар билан танишиб, уларга имзо қўяди. Имзоланган декларация нусхаларидан бири имтиҳон назоратчисига топширилади. Иккинчи нусхаси абитуриентнинг ўзида қолади.\nМатематика фанидан онлайн тест қуйдагилардан иборат:\nТест бир соат давом этади (60 дақ.)\nУмумий тест саволлари: 50 та савол\nҲар бир тўғри жавоб учун бериладиган балл: 2 балл\nУмумий балл: 100 балл.\nЎтиш учун минимум балл: 40 балл (Изоҳ: Минимум ўтиш балли абитуриентга талабалик мақомига эга бўлишини кафолатламайди).\nМатематика фанидан кириш имтиҳони учун тест саволлари намунаси.\nМФОТдан ўтиш ва ундан юқори балл тўплаган абитуриентлар IELTS баллари асосида энг юқори баллдан бошлаб 2018-2019 ўқув йили учун белгиланган квота (800)* тўлгунига қадар танлаб олинади (9 баллдан 5.5 гача).\nИзоҳ: ТСМРИ танлов босқичида белгиланган қабул мезонлари, яъни IELTS 5.5 ва Матимематика фанидан минимум ўтиш балли (40 балл)га эга бўлиш, абитуриентнинг талабалик мақомини қўлга киритишини кафолатламайди. Чунки қабул квотаси СМРИ (Сингапур Республикаси) томонидан белгиланган (ўртача 800 та) бўлиб, танловда юқори IELTS баллига эга бўлган абитуриентларга имтиёз берилади.\nТСМРИ танлов натижаларини абитуриентлар ТСМРИ веб саҳифасидан www.mdis.uz билиб олишга ўзлари масъулдирлар. Бунинг учун улар паспорт серияси ва рақамларини киритишлари керак. Абитуриентларга танлов натижалари электрон почта ёки смс орқали хабар қилинмайди.\nИмтиҳон натижаларига кўра талабаликка тавсия этилган абитуриентлар билан ТСМРИ ўртасида шартнома имзоланади. Шартнома имзолаш саналари ТСМРИнинг расмий веб-сайтида (www.mdis.uz) эълон қилинади. Ўқиш учун тўлов шартнома имзоланган кундан эътиборан 7 (етти) банк куни ичида амалга оширилиши лозим. Абитуриентларга ўқиш учун умумий тўлов миқдорининг 50% дан (2 қисмга) бўлиб тўлашга рухсат берилади. Белгиланган муддатда тўловни амалга оширмаган абитуриент билан шартнома бекор қилинади ва шартнома қайтадан имзоланмайди.\nЎрта таълим тўғрисидаги маълумот (диплом ва унинг иловаси);\nТиббий маълумотнома (№086 шакл);\n6 дона расм (3.5Х4.5 ҳажмда)


Даврон Сафаров: «Кўринмас тўсиқларни енгиб ўтиш осон эмас» – HURRIYAT\nДаврон Сафаров: «Кўринмас тўсиқларни енгиб ўтиш осон эмас»\n1 yil oldin Behzod 148\nМаънавият сарчашмаси бўлган матбуот нашрлари – газета-журналлар, китобларнинг одамлар қўлига етиб бориши, улардан баҳраманд бўлиши кўп ҳолларда уларни етказиб берувчилар ва сотувчиларга боғлиқ. Шу жиҳатдан мамлакатимизда мазкур соҳада ҳам қатор ўзгариш ва янгиланишлар жараёни кечмоқда.\nАйтайлик, бундан 5-10 йил аввал асосан “Ўзбекистон почтаси” АЖ ва “Матбуот тарқатувчи” АКнинг филиаллари – матбуот нашрларига обуна уюштириб, сотуви билан шуғулланган бўлса, бугун турли хусусий “Тезкор почта”лар ҳам пайдо бўлди. Бу бир жиҳатдан яхши, ўзаро рақобат кучайиши, ушбу тизимда ижобий силжишларга туртки бўлиши лозим эди.\nАммо… Минг афсуски, бу борада ўйланганидек ҳолат кўзга ташланмади. Аксинча, матбуот нашрларини етказиб бериш, сифатли обуна хизматлари ва сотувини йўлга қўйиш масаласида жиддий муаммолар, пала-партишликлар келиб чиқди. Бунинг жабрини эса ўз-ўзидан аёнки, халқ – истеъмолчилар кўраяпти.\nХўш, юзага келган муаммоларни бартараф этиш учун қандай чора-тадбирлар амалга оширилмоқда? Соҳани такомиллаштириш борасидаги вазифаларга нечоғли эътибор қаратиляпти?\nЮқоридаги саволлар ва тизимдаги қатор бошқа муаммолар ечими юзасидан “Матбуот тарқатувчи” акциядорлик компанияси Бош директори вазифасини вақтинча бажарувчи Даврон Сафаров билан “Hurriyat” мухбири суҳбатлашди.\n— Даврон Сафарович агар қарши бўлмасангиз, суҳбатимизни бирданига тизимдаги мавжуд муаммолар ва уларнинг ечимлари хусусидаги савол билан бошласак.\n— Сўнгги пайтларда тизимда йўл қўйилган хато ва камчиликлар туфайли компания фаолияти нафақат таҳририятлар, балки муштарийларнинг ҳам жиддий эътирозларига сабаб бўлмоқда. Бу эътирозлар қанчалик ўринли?\n— Гапингизда жон бор. Таҳририятлардан компаниянинг қарзи ҳам катта. Хўш, бу қарзлар қандай қилиб юзага келган? Ўрганиш жараёнида маълум бўлдики, асосий сабаб обунанинг носоғлом ташкил қилинишида экан.\nЭндиликда обуначининг ўз вақтида пулни тўлаб бермаслиги ёки обуна пулларини мақсадсиз ишлатиб юборишдек суиистеъмолчиликлар, нохуш ҳолатлар барҳам топди.\nЎтган вақт мобайнида компания билан таҳририятлар ўртасида баъзи тушунмовчиликлар, ўзибўларчиликлар туфайли аҳвол ёмонлашган. Аввало, таҳририятлар билан компания ҳамкорликда ишлаши керак. Ўзим ҳам журналистман. Битта стол атрофида ўтириб масалани узил-кесил ҳал қилиб, унга ечим топмасак, ҳар икки томон ютқазади. Отахон таҳририятларга бориб устозлар билан соҳани ислоҳ қилиш бўйича фикр алмашиш ниятим бор.\nКўпгина давлатларда матбуот тарқатиш соҳаси алоҳида-алоҳида тизимларга бўлинган. Бизда бу тизим сақланиб турибди. Агар бепарво бўлсак, тизимда ўнгланиш, ривожланиш мушкуллашаверади.\nМатбуот тарқатувчи сифатида фаолият юритишимиз учун янги қарор лойиҳаси тайёрлаганмиз. Мазкур лойиҳани такомиллаштириб, тарафларнинг ҳуқуқ ва манфаатларига тўла мос келадиган қилиш қолди. Биргаликда муҳокама қилиб, журналист, таҳририят, матбуот тарқатувчи нуқтаи назарини умумлаштириб замон талабига жавоб берадиган даражага келтиришимиз керак. Шундагина ҳар қандай муаммога ечим топилади.\nВазият нуқтаи назаридан келиб чиқиб, ҳар бир таҳририятга кириб боришга ва улар билан ишлашга тайёрмиз. Вақтни йўқотсак кўп нарсани бой берамиз.\n— Тизимдаги муаммолар сифатида, айниқса, вилоятдаги бўғинларнинг қарз ботқоғига ботгани, турли қинғирликларга йўл қўйгани кўп тилга олинмоқда. Бу каби ғайриқонуний ҳолатларга қандай муносабат билдирасиз?\n— 2017 йилда ҳудудий ташкилотлардаги қарздорлик ва мавжуд муаммоларни ўрганиш мақсадида вилоятларда хизмат сафарида бўлдим. Компаниямиз тизимидаги шўъба корхоналари алоҳида юридик мақомга эга мустақил ташкилот ҳисобланади. Улар тўғридан-тўғри шартнома тузишади ёки молиявий фаолият олиб боришади. Шу боис баъзи вилоятлардаги шўъба корхоналаримизда ўзибўларчилик, бухгалтерия ҳисоб-китоб ишларини тўғри юритмаслик сингари камчиликларга йўл қўйилган.\nҚашқадарё, Хоразм, Сурхондарё вилоятларида юритган фаолияти бўйича ҳуқуқ тартибот органларига мурожаат қилишга мажбур бўлдик. Лекин самарали иш олиб бораётган вилоятлар ҳам бор. Уларнинг фаолиятига озроқ замонавийлик киритилса, мақсадга мувофиқ бўлади. Шўъба корхоналардан Бухоро вилоятини, масъулияти чекланган жамият сифатида Андижон бўлимини мисол келтиришим мумкин. Уларда молиявий фаолият анча яхши тартибга солинган, самарадорлик ошган.\nУзоқ йиллар давомида юқорида тилга олинган сабаблар туфайли қизғин ҳамкорлик олиб боришимиз қийин бўлди. Ҳозирда вилоятлардаги корхоналар билан қилинаётган ишлар, чора-тадбирларнинг амалга оширилиши бўйича мунтазам фикр алмашамиз. Агар олдиндан назоратни мунтазам олиб борганимизда, янада аниқроғи, ҳамкорлик яхши йўлга қўйилганида бундай хунук аҳвол рўй бермасди. Қолаверса, компаниянинг ички ҳужжатларидаги бандлар вақтида ўзгартирилмагани ҳам нохуш ҳолатни юзага келтирган. Аниқланган камчиликларни тузатиш, бевосита назорат ёки текширув нуқтаи назаридан эмас, балки уларнинг молиявий фаолиятини тўғри ва шаффоф олиб боришида кўмаклашиш, ҳамкорлик қилиш мақсадида вилоят шўъба корхоналари устави ҳамда бир қатор ҳужжатларга ўзгартиришлар киритилди. Компаниянинг яқинда ўтказилган акциядорлар умумий йиғилишида Устав тасдиқланди.\nВилоятлардаги қарздорликларнинг юзага келишида обуна кампанияларининг ҳайбаракаллачилик тарзида олиб борилиши ҳам сабаб бўлган. Айтайлик, маҳаллий ҳокимликларга обуна бўйича топшириқлар бўлади. Улар эса, ўз навбатида, хусусий матбуот тарқатувчи компанияларга, вилоятлардаги, туманлардаги бизнинг вакилларимизга: “мана шунча обуна ҳисоботини берасан, биз пулини ундириб берамиз”, дейишган. Улар эса: “Маълум суммадаги обуна уюштирдик”, деган мазмундаги ҳисоботни бизга тақдим этган. Аслида, ўша обуна пуллари ўз вақтида тушмаган. Баъзи бир ҳолатларда ҳатто обуна шартномалари ҳам йўқ. Фақат оғзаки топшириқ асосидаги ҳисоботлар кўпиртириб кўрсатилган, холос. Масалан, Жиззах вилоятидаги масъулияти чекланган жамиятда шундай ҳолат рўй берган. Уларга обуначи жуда катта миқдорда буюртма берган, лекин кейинчалик бекор қилган. Қаранг, “Жиззах ҳақиқати” газетаси бир миллиард сўмга яқин обуна уюштираяпти-да, обуначи йилнинг ўрталарида уни рад қилаяпти. Бугунги кунгача бир неча марта шу ҳолат юзасидан ҳуқуқ-тартибот органларига мурожаат қилинди. Аммо шунга қарамай ҳамон муаммо ечимини топгани йўқ. Бу ерда қарздорлик обуначи, таҳририят ва обуна уюштирувчи ўртасидаги тушунмовчиликлар, ҳисобот учун қилинган ишлар, кўзбўямачиликлар туфайли келиб чиққан. Лекин биз хоҳлаймизми-йўқми, “Жиззах ҳақиқати” таҳририяти олдида қарздор бўлиб қолаяпмиз. Жуда катта миқдордаги газета вилоят “Матбуот тарқатувчи” МЧЖда эгасиз ҳолда ётибди. Узоқ йиллар давомида обуна уюштиришдаги жараёнларда шунга ўхшаш ҳолатлар кузатилган. 2019 йилги обуна мавсумида бу каби ҳолатлар рўй бермади.\n— Мана, 2020 йил учун обуна мавсуми ҳам бошланди. Ниҳоятда долзарб ва машаққатли дамлар яна олдинда…\n— Ҳа, лекин соғлом рақобат бор жойда ривожланиш бўлади. Жуда кўплаб хусусий фирмалар ҳам ишимизни анча орқага тортаяпти. Кўпчилиги тадбиркор кишилар бўлиб, компания номидан фойдаланиб иш қилаяпти. Уларнинг фаолияти кўп талабларга жавоб бермайди. Лицензияланмаган ҳолда фаолият олиб боришаётгани ҳам талайгина. На машинаси, на савдо нуқталарига эга. Ҳозирда аксарият “обуначилар” мавсум бошланганда 3-4 ой қизғин фаолият олиб боради-да, кейин кутилмаганда ғойиб бўлиб қолади. Энг қизиғи, хусусий обуна уюштирувчилар “Матбуот тарқатувчи” сўзининг олдига “медиа”, “экспресс” каби сўзларни тиркаб иш олиб боришмоқда. Алалоқибат, калтак бизнинг бошимизга келиб синади. Англашилмовчиликлар туфайли айримлар янглишиб, уларнинг ўрнига бизни судга берган ҳолатлар ҳам бўлади.\nХабарингиз бор. Ўтган йили обуна масаласида баъзи нашрлар ва оммавий ахборот воситалари томонидан бирёқлама талқин қилинди. Асл моҳият бошқа жойда қолди-ю лекин тарғибот жараёнида ҳолат бошқача тус олди. Шу боис фақат тавсиявий характерга эга ишларни олиб бордик.\nОбунани тарғиб қилишда уни маънавиятга хизмат қилувчи омил деб қараш керак. Обуна уюштириш бу йил янги босқичда олиб борилмоқда. Бу бўйича тарғибот гуруҳи алоҳида, обуна уюштириш гуруҳи алоҳида тарзда жорий йил 20 сентябрдан бошлаб “Обуна штаби” иш бошлади. Жараёнда бир қатор бюрократик ҳужжатлардан воз кечилиб, электрон шаклда ишлаш йўлга қўйилди. Ҳужжатлар соддалаштирилди.\n— Соҳадаги меъёрий-ҳуқуқий ҳужжатлар қай даражада амалиётга татбиқ этилаяпти? Умуман, ушбу ҳужжатларни янада такомиллаштириш ҳақида ўйлаб кўрилаяптими?\n— Дарҳақиқат, ҳар бир соҳа ривожи ҳуқуқий-меъёрий ҳужжатларнинг нечоғли мукаммаллигига ҳам боғлиқ. Компанияга 2017 йилда савдо бўйича директор вазифасига ишга келганман. Фаолиятимни тегишли ҳуқуқий-меъёрий ҳужжатларни ўрганишдан бошладим. Компания 1999 йил 13 сентябрда Вазирлар Маҳкамасининг 418-сон қарори асосида ташкил топган ва бу қарорда компаниянинг вазифалари аниқ белгилаб берилган. Ушбу қарор бугунги кун талабига тўлиқ жавоб бериши қийин. Қарорда обуна ишларини ташкил этиш ва бу бўйича мониторингни амалга ошириш, умуман, нашрларни обуна ёки чакана савдо орқали муштарийларга етказиш матбуот тарқатувчининг зиммасига юклатилган. Компаниянинг август ойи ҳолатида даврий нашрларни ҳам обуна, ҳам чакана савдо орқали тарқатиш бўйича улуши 12,8 фоизни ташкил этмоқда. Айнан шу каби фаолиятни “Ўзбекистон почтаси” ҳам параллел равишда олиб боради. Мазкур ташкилотнинг ҳам улуши худди шу кўрсаткич атрофида. Демак, 70 фоиздан ортиғи юқорида айтганимдек, хусусий обуна уюштирувчи ёки чакана савдо билан шуғулланувчи фирма ҳамда ташкилотлар ҳиссасига тўғри келади. Соҳадаги муаммолардан яна бири, қайси нашрнинг қаерда, қанча сотилаётгани ёки тарқатилаётгани ҳақидаги маълумотни ҳеч бир ташкилот беролмайди. Чунки, Вазирлар Маҳкамасининг 418-сон қарори тўлиқ ишламаяпти. Матбуотни тарқатиш бўйича бундан бошқа ҳуқуқий-меъёрий ҳужжат мавжуд эмас. Хўш, унда 12,8 фоиз деган кўрсаткич қаердан олинди, деган савол туғилиши мумкин. Ҳеч бир ташкилотдан аниқ маълумот ололмаганимиз учун ходимларимиз нашрларнинг тиражини ҳисоблайди ва шу орқали аниқлаймиз.\nЎрганишлар даврида нашрлар, дарслик ёки китобларни етказиб беришда ҳам бир қатор муаммолар борлиги аниқланди. Яқинда бир меъёрий ҳужжатни Ахборот ва оммавий коммуникациялар агентлиги билан ҳамкорликда тайёрладик. Унда китоб савдосини янада ривожлантириш, уни тарқатиш, китобхонлик, мутолаа маданиятини ошириш, мавжуд муаммоларни ҳамкорликда ҳал қилиш, тумандаги ёки вилоятдаги вакилларимиз орқали тўғридан-тўғри тизимли ва самарали етказиш бўйича ҳам бандлар тавсия қилинган.\n— Даврий нашрлар чакана савдоси билан шуғулланувчи киосклар, яъни газета дўконларининг аҳволи қониқарли эмас. Улар фаолияти кейинги йилларда янада ёмонлашди. Сон жиҳатидан ҳам камайиб кетди. Борлари ҳам талабга жавоб бермайди.\n— Тўғри, энг охирги киосклар 2012 йилда ясалган. У қайсидир маънода талабларга сал яқин бўлиши мумкин. Лекин бугунги шиддат билан ўзгараётган замонга унча жавоб бермайди. Бугунги кун муштарийларининг талаби бошқа. Тошкент шаҳрида 184 та киоск бор. Улардан 150 га яқини ишлайди. Қолганларининг ишламаётганининг ҳам ўзига хос сабаблари бор. Рентабеллиги пастлиги, яъни кутилган натижани бермаётгани учун ҳам айримлари вақтинчалик фаолият олиб бормаяпти. Умуман, киоск савдолари қандай тартибда олиб борилади? Нашрлар асосан кечқурун келади. Шундан кейин сараловчилар томонидан тонгги соат 4 дан бошлаб саралаш ишлари олиб борилади. Нашрларнинг келишига қараб саралаш бироз кеч ёки вақтлироқ тугатилади. Агар битта ёки иккита нашр кечикса, бу ҳам компанияга анча-мунча таъсир кўрсатади. Чунки, қайтадан ўша нашрни яна тарқатиб чиқишга тўғри келади. Сарф-харажат ҳам ўз-ўзидан икки баробар ошади. Тошкент шаҳрини шартли равишда еттита халқага бўлганмиз. Еттита йўналишда чакана савдо бўйича машиналар нашрларни тарқатади. Асосан эрталаб соат 6.30-7.00 атрофида машиналаримиз йўналишларга чиқиб кетади. Бу йилдан бошлаб уларга ҳар бир киоскка кўпи билан 3,5 дақиқа вақт сарфлаши бўйича меъёр белгиланган. Ана шу 3,5 дақиқа ичида ҳисоб-китоб қилиш, ведомость тўлдириш, касса қилиш, умуман, тезкорлик бўлса, ҳаммасига бемалол улгуриш мумкин. Қанчалик вақт кўп кетса, бу тағин компанияга зарар. Биласиз, эрталаб соат 8-9 атрофида шаҳарда транспорт воситалари қатнови кўпаяди. Тирбандликлар юзага келади. Ўз-ўзидан бу бизнинг ишимизга ҳам салбий таъсир кўрсатади. Яъни харажатларнинг кўпайишига, нашрларнинг ўз вақтида етиб бормаслигига олиб келади. Бир қатор машиналарга GPS назорати синов тариқасида ўрнатилган бўлиб, бу орқали уларнинг ҳаракат йўналиши аниқланади. Улар қачон, қаерга бориши, қанча вақт сарфлаши барчаси назорат остида бўлади. Тўғри, компаниямизнинг молиявий фаолияти унча яхши бўлмаган бир пайтда бу ортиқча харажат бўлиши мумкин. Аммо у ўзини қоплаяпти, кўп харажатларни иқтисод қилиш имкониятини бераяпти. Аввало, экспедитор ходимларнинг ишига бўлган масъулиятини ошираяпти. Фақатгина юридик манзили ўзгарганлар мурожаат қилганини инобатга олмаганда Тошкент шаҳридаги обуначилардан деярли шикоят тушмади. Бироқ, барча вилоятларда шу тизим бўйича иш олиб боришга ҳозирги кунда на молиявий, на жисмоний жиҳатдан имкониятимиз йўқ.\n— Газета дўкони, яъни киоск сотувчилари қандай мезонлар асосида ишга қабул қилинади? Уларга қандай талаблар қўйилади? Киоск сотувчиларини ҳам замон талабларига мослаштириш вақти келмадими? Муомала, савия дегандек…\n— Ҳафтанинг сешанба ва жума кунлари кадрлар комиссияси томонидан киоск сотувчилари суҳбатдан ўтказилади ва бир ҳафталик тажриба алмашишга юборилади. Шундай киоск сотувчилари борки, улар ўқишни тамомлаб тўғри шу ерга ишга келган ва 40-45 йилдан буён ишлайди. Ота-оналарининг касбини давом эттираётган киоскирлар ҳам бор. Ҳозир киоскда савдо қиладиган ишчи-ходимларимиз асосан катта авлод вакиллари. Тажрибали киоскирларга ёшларни иш ўрганишга юборамиз. Тажриба ўрганган ёшлар қайта суҳбатдан ўтказилгач, ишлашга тавсия этилади. Лекин ёшлар негадир кам мурожаат қилишади. Киоскирларимизга маош ишига қараб белгиланади. Қанча кўп савдо бўлса, шунга қараб ойлиги ҳам кўтарилади. Ўз-ўзидан рақобат пайдо бўлади. Яқинда бир киоскда, гарчанд гавжум жой бўлса-да, савдо ҳажми тушиб кетди. У ерга ёш кадр — коллеж битирувчисини қўйган эдик, савдо ҳажми уч баробарга кўтарилди. Демак, савдонинг “олтин қоида”си — муомала ўз натижасини кўрсатди.\nКиоскирларнинг аҳоли билан муомала қилишда лаёқати бор ёки йўқлиги кадрлар комиссияси томонидан суҳбат жараёнида аниқланиб, тушунтириш ишлари олиб борилаяпти. Ўқув семинарлари, турли маърифий тадбирлар ўтказилади. Ҳар душанба куни киоскирлар билан йиғилиш ўтказилиб, нашрлар сотилмай қолинаётганининг сабаблари ўрганилади. Баъзи журналлар бир жойда сотилмаслиги мумкин, аммо бошқа жойларда харидоргир бўлади. Бунинг ҳам мониторингини юритиб, унга индивидуал ёндашамиз. Шу сабабли бу йил ёз фаслида ҳам нашрлар савдоси у қадар тушиб кетмади. Ўтган йилдагиларга нисбатан 50-60 миллион сўмга фарқ қилди, холос. Шундай киоскирлар борки, нашрларнинг деярли асосий қисмини ўқиб чиқишади. Бирор корхона, ташкилот ҳақида ёзилган бўлса, ўша ернинг телефон рақамини топиб уларга шу мақола ҳақида айтишади. Бу ҳам рекламанинг бир тури.\n— Киоскларнинг гавжум бўлиши учун қандай янгиликлар татбиқ этилаяпти?\n— Асосий муштарийлар ким ва қандай нашрларга талаб кўпроқ, деган мазмунда киоск сотувчилари ўртасида сўровнома ўтказдик. Сўровлардан маълум бўлишича, 30 ёшдан кичик бўлган харидорлар энг кам қисмни ташкил этди. Энг катта қисм 50 ёшдан юқори бўлган аҳолига тўғри келди. Улар ҳатто 40 фоизни ташкил қилди. Ўрта ёшдагилар 20-25 фоизни ташкил қилди. Қайси нашрлар кўпроқ сотилади, деган саволга эса, хусусий нашрлар асосий қисмни ташкил этди. Бу йил бошида ўтказилган сўров эди. Яқинда ўтказилган сўровда эса фоизларда ўсиш бор. Биринчидан, ёшлар орасида ижтимоий-сиёсий нашрлар сотиб олиш кўпайган. Йил бошида бу кўрсаткич 10-12 фоиз эди, охирги кўрсаткичда бу 17-18 фоиз бўлди. Бу жуда катта фарқ бўлмаса-да, ёшларимизнинг бугунги кундаги ислоҳотларга бефарқ эмаслиги одамни қувонтиради. Бугунги ёшлар замонавийликка, ахборот технологияларига, янгиликларга қизиқади. Шунинг учун киоскларда бепул WiFi ҳудудини жорий қилиш, масалан, кўпроқ нашр сотиб олган муштарийга бир неча дақиқа интернетдан бепул фойдаланиш имтиёзини бериш ҳақида ўйлаб кўраяпмиз. Ишонасизми, шундай ёшларимиз бор эканки, гарчи жуда зарур бўлса-да, киоскка келиб ўзи излаётган газета-журналларни олишга уялар экан. Биз қачон шу даражага келиб қолдик? Наҳотки киоск ҳақиқий маърифат маскани эканини улар тушунмаса? Ахир у кайсидир маънода ёшларнинг уялишига сабаб бўлиб қоладиган оддий “бутка” эмас-ку.\nЯнги хизмат турларини жорий этиш мақсадида Италияда чоп этиладиган ФИФАнинг оммабоп журналини сотишни йўлга қўйдик. Футбол шинавандаларининг севимли журнали бўлгани учун тез сотилмоқда. Ушбу синов яхши натижа берди. Бу каби лойиҳаларимиз кўп.\nИзланиш, ўз устимизда ишлаш кундалик вазифамиз. Ўзбектуризмга ўхшаган ҳамкор ташкилотлар билан қилинажак ишларнинг лойиҳалари тайёрланган. Фақат даврий нашрларни сотиб даромад олиш эмас, балки турли рекламалар қилиш, қўшимча хизматларни таклиф этиш орқали ҳам фаолиятни кенгайтиришни режалаштираяпмиз. Жумладан, киоскларимизни замонавий, кўп функцияли қилиш ниятимиз бор. Мижозлар фақат киоск ойнасидан энгашиб газета, журнал олибгина қолмасдан, балки ичкарига кириб бемалол танишиб яна қўшимча хизматлардан фойдаланса деймиз. Йил охиригача камида иккита ана шундай киоскларни Тошкент шаҳрида ўрнатиб фаолиятни кенгайтирмоқчимиз.\n— Дарҳақиқат, ҳар қадамда емакхона ва савдо шохобчаларига дуч келамиз. Аммо киосклар яккам-дуккам бўлиб, улар ҳам пана-пастқамларда қолиб кетаяпти…\n— Бу бўйича биз кўпроқ оммавий ахборот воситаларига мурожаат қилишга мажбурмиз. Чунки, деярли барча юқори турувчи органларга ёзма мурожаат қилиб бўлдик. Ҳали бирортасидан жўяли жавоб олмадик. Аммо натижасини кутадиган бўлсак, вақт йўқотамиз. Чунки, бор киоскларимиз ҳам янада “пана-пастқамлар”да қолиб кетиши мумкин. Ҳатто киоскни олдириб ўрнига гумма рекламаси қўйдирилган ҳолатлар ҳам бўлди. Буни ҳеч қандай сўз билан изоҳлаб бўлмайди. Бу бўйича фотофактлар ҳам бор. Наҳотки гумма афзал деган мазмунда сайтларда чиқиш ҳам қилдик. Барибир ўша жойга киоскни қайтариш имкони бўлмади, яъни гумма сотувчи устун келди. Баъзан: “Фалон жойдаги киоск бир раҳбарга ёқмабди. Олдириб ташлашни талаб қилаяпти”, деб қолишади. Афсуски, бундай ҳолатлар жуда кўп. Киоск кимгадир ёқмаса, олдириб ташлайдиган оддий бир буюм эмас-ку. У ҳақиқий маърифат сарчашмаси. У ердан қанча одам фойдаланади. Шу боис имкон қадар сақлаб қолишга ҳаракат қиламиз. Ҳозир ҳамма елиб-югуриб юради, вақти тиғиз. Киоскка дуч келиб қолсагина керакли нашрларни йўл-йўлакай сотиб олиши мумкин. Ҳар доим ҳам аҳоли гавжум жойларга киоскларни қўйиш қийин. Бизга боғлиқ бўлмаган турли сабаблар бор. Шаҳар архитектурасидан рухсат олишимиз ва белгиланган тартибда киоскларни қўйишимиз керак. Бироқ “Ҳоким ўтар экан, бу кўчадан киоскни ол”, “Фалончи келаяпти, киоскни олиб тур”, деган оғзаки топшириқ, арзимас важ-карсонлар туфайли олдириб ташлаш ҳолатлари ҳам учрайди. Кўринмас тўсиқларни енгиб ўтиш осон эмас. Биз учун битта киоскни бирор жойга ўрнатиш салкам “ҳаёт-мамот” масаласи.\n— Демак, бу аҳволда тараққий этган давлатлар тажрибасини ўрганиб, соҳага татбиқ этиш ҳам қийин бўлса керак?\n— Дастлабки иш бошлаганимда кўплаб халқаро тажрибаларни ўрганишга, киоскларнинг иш тартиби ҳақида маълумот олишга ҳаракат қилдим. Яқин қўшниларимиз, шунингдек, ривожланган давлатлар муаммоли вазиятдан қандай чиқаётганини ўрганишга ҳаракат қилдим. Минг афсуски, қўшни давлатларга нисбатан соҳада анча орқадамиз. Қозоғистон, Тожикистондаги киоскларни кўриб ҳавасимиз келди. Ҳатто аҳоли жон бошига газета тақсимотида ҳам қуйи ўриндамиз. Тўғри, электрон нашрлар, интернет сайтлар жуда ривожланган давлатлар бор. Масалан, Японияда энг кўп. Шунга қарамай, бу давлатда аҳоли жон бошига тахминан 600-800 нусхадан ортиқ газета тўғри келади. Юртимизда эса, бу кўрсаткич минг афсуски, 8 донага тўғри келади. Бу жуда аянчли.\nАҚШда нашрлар асосан обуна орқали етказилар экан. Бу давлатда ҳам 2008 йилда соҳада муаммолар кўп бўлган. Баъзи нашрлар ойлаб кечиккан. Ҳозир ҳам муаммо йўқ эмасдир. Канадада эса АҚШ ва бошқа давлатларнинг ҳам нашрларига эҳтиёж кўпроқ бўлиб, шу сабабли обуна кўп қилинар экан. Логистика, яъни етказиш барча давлатларда энг қиммат харажатларни ташкил қилади. АҚШда ҳам харажатларнинг 55 фоизи логистикага сарфланади. Германия, Англия, Францияда обуна ўзини унча қопламас, нашрлар асосан чакана савдо орқали етказилар экан. Лекин деярли барча давлатларда таҳририятлар, нашриётлар учун етказиш ва бошқа хизматларда ўзига яраша имтиёзлар бор. Фақат Хитойда имтиёзли субсидия, яъни фоизсиз қарз берилар экан. Қолган давлатларнинг қонунчилигида солиқда имтиёзлар белгилаб қўйилган.\nШу ўринда Франция тажрибасига эътиборингизни қаратмоқчиман. Саркози сайловолди дастурларида 17-21 ёшдаги йигит-қизларни 40 дан ортиқ нашрларга давлат томонидан обуна қилдириши ҳақида тўрт йиллик лойиҳани тақдим этган экан. У президент бўлганидан сўнг бу ғояни амалиётга қўллаган. У давлатда нашрлар жуда қиммат. Ўша пайтда Францияга бу 4 миллион евродан зиёдроқ маблағни ташкил этган. Қизиғи, тўрт йиллик лойиҳадан кейин бешинчи йили ёшлар ихтиёрий равишда ўзлари ташаббус билан нашрларга обуна бўлиши кескин кўпайган. Энг муҳими, айнан ўша ёшдагилар ўртасида жиноятчилик ҳам сезиларли камайган. Аксинча, спорт билан шуғулланувчи ёшлар кўпайиб, китобхонликка қизиқиш ошган.\n— Барибир, ҳеч кимни мажбурлаб ўқитиб бўлмайди…\n— Аҳолимиз ўқимай қўйди, босма нашрлар даври ўтди, ҳамма электрон нашрларни ўқияпти, деган фикрларга қўшилмайман. Негаки, Тошкент шаҳрининг ўзида чакана савдода ҳозирги кунда бир ойда 800-900 миллион сўм атрофида нашрлар сотилаяпти. Бу янаям одатда мавсум нисбатан суст бўлган ёз ойларидаги кўрсаткич. Боиси аҳоли асосий эътиборни дам олиш, турли юмушларни бажаришга қаратгани учун бу пайтда савдо унча бўлмайди. Аммо одамлар ўқияпти. Акс ҳолда нашрлар сотилмасдан қолиб кетар эди. Балки обунани тизимли ташкил этишни йўлга қўя олмаётгандирмиз ёки тарғибот тўғри олиб борилмаётгандир. Ишончим комил, мақсад муштарак бўлса, ҳар қандай тўсиқларни енгиб ўтиш мумкин. Шундай экан, катта-ю кичик, ёшу қарини бирдек маърифатдан баҳраманд қиладиган матбуотимиз, даврий нашрларимиз тақдирига бефарқ бўлмаслигимиз лозим.\n— Мазмунли суҳбатингиз учун катта раҳмат.\nPrevious Сайловлар: Янги Ўзбекистоннинг имкониятлари\nNext Тўра Боболов: Чинакам инсон маънавияти билан ҳурматга лойиқ бўлади\nЁлғоннинг узун қўллари\nНаҳотки кўзбўямачилик шунча авж олган бўлса?\nШаҳар ҳокимининг ўрнига ҳисобчи жавоб беради…\nБосма нашрларнинг эртаси борми?\nМаҳмуд Намозов: “Бирор нашрга обуна бўлганман, дея олмайман…”\n2 kun oldin Behzod 60\nЎтмаётган кунларимга кел!\n2 kun oldin Behzod 69\nАслини сақлаган насл гўзалдир\n2 kun oldin Behzod 77\nЎзимиз ўтирган шохга арра тортмайлик


Ультратовуш Билан Даволаш ҳақида — У ким, бу нима — QOMUS.INFO\nQOMUS.INFO > У ҳарфи > УЛЬТРАТОВУШ БИЛАН ДАВОЛАШ\nУЛЬТРАТОВУШ БИЛАН ДАВОЛАШ\nУЛЬТРАТОВУШ БИЛАН ДАВОЛАШ — даволаш ва диагностика мақсадида ультратовушдян фойдаланиш. Ультратовушнинг таъсир этиш механизми механик (ҳужайра ва тўқималар микромассажи), термик (иссиқ ҳосил бўлиши) ва физиккимёвий фаол моддалар ҳосил бўлиши ва б. омилларга асосланган.\nУльтратовуш тиббиёт амалиётида 30-й. лардан қўллана бошланди. Ундан даво мақсадида фойдаланишда махсус аппаратлар қўлланилади.\nУльтратовуш танага 1 см дан 5—6 см гача чуқурликда киради, бу ундан турли аъзоларни даволашда фойдаланишга имкон беради. Ультратовуш билан даволаш билан д. да, асосан, унинг тўқималардаги хужайралар ички жараёнларини (оқсил биосинтези, биологик фаол моддаларнинг ҳосил бўлиши, ва б.) фаоллаштиришга ёрдам берувчи кичик дозасидан фойдаланилади.\nУльтратовуш организмга механик, физик, кимёвий ва иссиқ таъсир кидали. Ультратовушнинг терапевтик таъсири маҳаллий ва умумий реакциялардан иборат бўлиб, нейрорефлектор ва гуморал йўл орқали юзага чиқади. Ультратовуш маълум дозада оғриқсизлантирувчи, сўрувчи, яллиғланишга қарши, спазмолитик, фибрионолитик, қонни суюлтирувчи таъсир қилади. Унинг таъсирида битиш ва тикланиш жараёнлари тезлашади, нервмускул аппарати қўзғалувчанлиги ошади. Периферик нерв толасидан импульс ўтишини тезлаштиради, тўқиманинг трофик функциясини яхшилайди ва ҳ. к.\nТаянч-ҳаракат аппарати касалликлари (артрит, артроз, ревматоид артрит, периферик нерв системаси жарохати ва касаллиги, ҳазм аъзолари касалликлари, меъда ва 12 бармоқ ичак касаллиютари), қулоқ, томоқ ва бурун касалликлари (тонзиллит, фарингит), гинекологик касалликлар (сальпингоофаритлар), урологик касалликлар (простатит) ва стоматологик касалликлар (пародонтоз)ла яхши наф беради.\nПекин ультратовушни қўллаш беморга тўғри келишикелмаслигини фақат врач аниқлаб беради. Тўқималарни кесиш каби хирургик операцияларда ҳам ультратовуш асбобларидан фойдаланилади. Ультратовуш диагностика мақсадларида тош ва ёт жисмларни, ҳомиланинг жойлашиш ҳолати ҳамда бошининг ўлчамини ва б. ни аниқлашда қўлланилади.


27 январ 2021, Тошкент вақти: 15:04\n“Болалар” гурухи солисти Тоҳир Содиқов Озодлик мухбири билан суҳбатлардан бирида Баҳодир Пўлатовни “Тошкентдаги биринчи ди-жей” деб таърифлаган эди:\n- Агар мендан «Тошкентдаги биринчи ди-жей ким?» деб сўрашса, қўрқмасдан Баҳодир Пўлатов дердим. Саккизинчи синфдан бошлаб у билан бошқа мактабларга "гастролларга" чиқардик. Мусиқа қўярдик, бир томондан Баҳодир гапириб туради, мен куйлардим. Кейин Баҳодир Пўлатов гуруҳга продюсерлик қила бошлайди. Бир неча йиллар мобайнида “Юбилейный” спорт саройида кетма-кет ўтказилган аншлаг концертларнинг сабабчиси — Баҳодир Пўлатов. Биринчилардан бўлиб концертда декорация қуриш, поезднинг чиқиб келиши, экран қўйиш, бутун шаҳарга афиша ёпиштириш ғоялари Баҳодирники эди¸ дея эслаган эди Тоҳир Содиқов шу кунларда Фарғона вилоят ҳокимига “бўйсунмас” ўринбосар қилиб тайинланган дўсти ҳақида.


Россия президенти Владимир Путин 15 январь куни Федерал солиқ хизмати раҳбари Михаил Мишустинни Давлат думасига бош вазир лавозимига номзод ўлароқ кўриб чиқиш таклиф қилди.\n53 ёшли Мишустин солиқ хизматини 2010 йилдан бери бошқариб келади. Бунгача у инвестиция бизнеси билан машғул бўлган, Федерал солиқ хизмати ва ҳукуматда ишлаган. Уч вазир қўл остида солиқ ва йиғимлар бўйича вазир муовини вазифасида фаолият юритган.\n2014 йил якунларига кўра, унинг рафиқаси амалдорларнинг энг бой хотинлари рейтингидан жой олган. Мазкур рейтингга Forbes журнали даромади йилига 160 миллион рублдан ошган шахсларни киритган.\nАввал хабар қилганимиздек, Россия ҳукумати 15 январь оқшомида истеъфога чиққан. Медведев кабинетининг истеъфоси президент Путин Федерал мажлисга йиллик мурожаатини ўқиб эшиттирганидан бир неча соат ўтиб эълон қилинган.


Коронавирус қурбонларидан 6 баробар кўп — Японияда суицид рекорд даражада ўсди\nЯпонияда сўнгги 10 йил ичида ўз жонига қасд қилиш ҳолатлари сони камайган. Бироқ, коронавирус пандемияси сабабли 2020 йилда ўз жонига қасд қилиш рекорд даражада ўсди. Бу ҳақда “The Japan Times” Япония соғлиқни сақлаш вазирлиги маълумотларига таяниб хабар бермоқда.\n«Бюджетда бунча пул йўқ» – Қирғизистон Pfizer вакцинасидан воз кечмоқда\nҚирғизистон Соғлиқни сақлаш вазири Aлимкадир Бейшеналиев 19 январь куни Aмериканинг COVID-19га қарши Pfizer вакцинаси Қирғизистонга мос келмаслигини маълум қилди.\nЎзбекистонда февраль ойининг охири, март ойининг бошида коронавирусга қарши вакцинация жараёни бошланиши мумкин.\nЎзбекистон аҳолиси 2021 йилда коронавирусга қарши оммавий эмланади\nЎзбекистонда 2021 йил давомида аҳолини коронавирусга қарши профилактик эмлаш ишлари ташкил этилади. Бунда республика аҳолиси ўртасида коронавирусга қарши профилактик эмлашларни ўтказиш, бу бўйича амалий чора-тадбирлар ишлаб чиқиш назарда тутилган.\nЎзбекистонга келтирилган Россия ва Хитой вакциналаридан фойдаланиш жараёни қандай ташкиллаштирилмоқда?\nҲозирда Ўзбекистонга қайси вакциналар келтирилган? Улардан фойдаланиш жараёнлари қандай кетмоқда? Уларнинг яроқлилиги, хавфсизлиги ва сифати юзасидан лаборатор текширишларнинг бориши ҳақида Соғлиқни сақлаш вазири ўринбосари – Санитария-эпидемиологик осойишталик ва жамоат саломатлиги хизмати бошлиғи Баҳодир Юсупалиев ССВ Матбуот хизматига маълумот берди.\nЎзбекистонга АҚШ ва Германия компанияларининг 100 минг доза вакцинаси келтирилади\n“COVID-19” инфекцияси бўйича жаҳон тиббиётидаги эмлаш самарадорлиги бўйича клиник изланишлар, касаллик профилактикаси, мулоқотда бўлган шахсларни кузатиш, касалликнинг лаборатор ташхиcи ва сифат назорати, Ўзбекистонда коронавирус инфекцияси бўйича вазият, маҳаллий вакцинани яратиш тажрибаси, Ўзбекистонда илм-фан соҳасида эришаётган ютуқлар, улардан амалиётда фойдаланиш бўйича...\nТиббиёт ташкилотларини ихтиёрий аккредитациядан ўтказиш механизми жорий этилади\n“Тиббиёт ташкилотларини аккредитациядан ўтказиш механизмларни жорий этиш тўғрисида”ги Ҳукумат қарори қабул қилинди. Бу ҳақда ҳуқуқий ахборот канали маълум қилди\nНорқўзиев Фарҳод Норпўлатович Республика шошилинч тиббий ёрдам илмий маркази Жиззах филиали директори лавозимига тайинланди. Бу ҳақда Соғлиқни сақлаш вазирлиги ахборот хизмати хабар берди.\n2020 йил энг кўп бюджет пулини талон-торож қилган вазирлик аниқланди\nДавлат молиявий назорати департаменти ва унинг ҳудудий бошқармалари томонидан 2020 йилда бюджет интизомига риоя этилиши ва бюджет маблағларнинг мақсадли фойдаланиши юзасидан 4 729 та (2019 йилда 8 074 та) назорат тадбирларида 246 млрд.сўм миқдорида бюджет интизоми бузиш, пул ва товар-моддий...\nЎзбекистонда Covid-19га қарши вакцина самара бермоқдами?\n— Авваламбор, вакцинани олиш мақсадида ташриф буюрган кўнгилли фуқаро билан савол-жавоб орқали суриштириш ишлари олиб борилади ва унинг соғлиғига баҳо берилади. Дейлик, инсонда сурункали касалликлар, аллергик ҳолатларга мойиллиги ёки юқори қон босимининг ошиши каби ҳолатларини билишимиз муҳим. Қолаверса, қон касалликлари...\nМутахассис коронавирус эпидемиясини бутунлай тўхтатишнинг ягона йўлини маълум қилди\nКоронавирус эпидемиясини имкон қадар тезроқ аҳолининг тўртдан уч қисмини эмлаш орқалигина тўхтатиш мумкин.\n2021 йилда Ўзбекистонда 10та янги инновацион инфрастуктура ишга туширилади\nТошкент давлат техника университетида катта илмий-технологик марказ фаолиятини бошлайди. Бу ҳақда Инновацион ривожланиш вазири Иброҳим Абдураҳмонов айтиб ўтди.\nСанаторий-курорт йўлланмалари кимларга бепул берилади?\nЮртдошларимизнинг саломатлик борасидаги маданияти юксалиб бормоқда. Бу уларнинг тез-тез шифокорлар кўригидан ўтиб туришлари, аҳоли саломатлигини тиклаш масканларига боришларида ҳам кўринмоқда. Аҳолининг ижтимоий ҳимояга муҳтож қатламига Соғлиқни сақлаш вазирлиги тасарруфида бўлган санаторий-курорт хизматидан бепул фойдаланиш учун йўлланмаларнинг берилиш тартиби тўғрисидаги ССВ...\nНос чекиш саратонга олиб келиши мумкин — ССВ мутахассиси\nДунёда турли тутунсиз тамаки маҳсулотлари мавжуд. Марказий Осиё, хусусан, Ўзбекистонда энг кенг тарқалган шакли носвойдир. Унинг инсон саломатлигига салбий таъсири қандай? Ўзбекистонда неча фоиз одам бу иллатга ружу қўйган? Жаҳон мамлакатларидаги ҳолат қандай? ССВ матбуот хизматининг шу йўналишдаги саволларига Соғлиқни...\nБуюк Британияда коронавирусдан кунлик ўлим кўрсаткичи яна мингдан ошди\nБуюк Британияда яна коронавирусдан кунлик ўлим кўрсаткичи минг нафардан ошди\nАфғонистонлик шифокорлар коронавирусга қарши курашда Ўзбекистон тажрибасини ўрганишмоқда\nЮртимизга Афғонистон Соғлиқни сақлаш вазирлигининг масъул ходимлари ва шифокорларидан иборат делегация ташриф буюрди.\nШифохоналарда юритиладиган 408 та ҳужжат 252 тагача қисқартирилди\nСоғлиқни сақлаш вазирининг 2020 йил 31 декабрдаги «Ўзбекистон Республикаси Соғлиқни сақлаш вазирлиги тизимидаги барча даволаш-профилактика муассасаларида юритиладиган тиббий ҳисоб ҳужжат шаклларини такомиллаштириш тўғрисида»ги тегишли буйруғига асосан, тиббий ҳисоб ҳужжатларини юритишнинг янги тартиблари тасдиқланди\nShowing 181-197 of 1,932 items.


Тадбиркор бўла оласизми? | Мулоҳаза қила оладиганлар учун.\nТадбиркор бўла оласизми?\nОктябрь 7, 2016 от mulohaza в Психологик тестлар // 2 Комментариев\nЎз компаниясини бошқариш – анчайин қизиқарли ва жозибадор иш. Тадбиркор бўлишга тайёрмисиз? Саволларга тасдиқ ёки инкор шаклида жавоб беринг ва ҳар бир «ҳа” жавоби учун бир балл қўйинг.\n1.Вужудга келган мураккабликларга қарамай, бошлаган ишингизни охирига етказа оласизми?\n2.Қабул қилган қарорингизда қатъий тура оласизми ёки сизни қайта ишонтириш осонми?\n3.Зиммангизга масъулият олишни, раҳбарлик қилишни ёқтирасизми?\n4.Ўз ҳамкасбларингиз ҳурмат ва ишончига сазовормисиз?\n6.Кучингизни аямай ва дарҳол натижа бериши кутмасдан меҳнат қилишга тайёрмисиз?\n7.Одамлар билан мулоқот қилиш ва ишлаш сизга ёқадими?\n8.Танланган йўлнинг тўғрилигига бошқаларни ишонтира оласизми?\n9.Бошқаларнинг ғоялари ва фикирлари сизга тушунарлими?\n10. Ўзингиз истаган соҳада шахсий ишингизни ташкиллаштиришга тажрибангиз борми?\n11. Амалда солиққа тортиш қонунларидан бохабармисиз?\n12. Сиз таклиф этмоқчи бўлаётган товар ёки хизматга шаҳрингизда талаб борми?\n13. Маркетинг ва молия соҳасида бошланғич билимларингиз борми?\n14. Сизнинг соҳангиз бўйича шаҳрингиз (вилоятингиз) да бошқа тадбиркорларнинг ишлари яхши боряптими?\n15. Ижарага олиш мумкин бўлган бинони кўз остига олиб қўйганмисиз?\n16. Ташкилотингизни биринчи йилда қўллаб қувватлаб туриш учун молиявий негизга эгамисиз?\n17. Сиз яратаётган ташкилотингизни молиялаштириш учун дўстларингиз ва танишларингизни жалб этиш имкониятингиз борми?\n18. Сиз керакли материаллар (товарлар) етказиб турувчи таъминловчиларни кўзда тутганмисиз?\n19. Сиздан тажрибаси ва билими кўпроқ таниш мутахассисларингиз борми?\n20. Шахсий ишга эга бўлиш – бу сизнинг энг асосий орзуингиз эканлигиа аминмисиз?\n17 ва ундан кўпроқ баллар. Тадбиркор бўлишингиз учун керакли барча сифатлар мавжуд. Мақсадга интилувчанлигингиз, ғайратингиз ва муваффақиятга ишончингиз ҳар қандай зўр ғояни амалга оширишга кўмаклашади. Энг асосийси, ғоя арзигулик бўлиши керак.\n13-17 балл. Тадбиркор сифатидаги муваффақиятга эришиш имконингиз унчалик катта эмас.\n13 балдан кам. Сиздан яхши тадбиркор чиқмайдиганга ўхшайди. Эркин тадбиркорлик йўлига киришдан олдин, тажриба тўплаб олишга ҳаракат қилинг ҳамда ўз ҳохиш имкониятингизни яна бир чамалаб кўринг.\nМақола 703 марта ўқилган\t2 Комментариев для Тадбиркор бўла оласизми?\nОктябрь 7, 2016 в 12:01 пп //\nОтветить\tTestni yechmadimu,ammo tadbirkorlik anchayin mushkul! Nazariya va amaliyot o’rtasida katta farq bor! Tadbirkorlik qobiliyatidan tashqari yana ancha katta Sabr va juda mustahkam Asablar kerak!\nОктябрь 10, 2016 в 3:36 пп //\nОтветить\tmanda eng yuqori natija chiqdi tadbirkorlikni eplayapman deb oyleyman


Қурилиш ишлари жадаллашмоқда\nПайшанба куни эрталабдан ҚР Бош вазири ўринбосари А. Мамин вилоят ҳокими Ж. Туймебаев ҳамда Қизилўрда вилояти ҳокими Қ. Кўшербаев ҳамроҳлигида Туркистон шаҳрининг тижорат ва маъмурий-тадбиркорлик марказидаги қурилиш ишлари билан танишди.\nБу ерда А. Рахимбай раҳбарлигидаги “BI Group” қурилиш компанияси вилоят ҳокимлигининг янги биносини бунёд этмоқда. Жорий йил январь ойида бошланган, умумий ҳажми 11080 квадрат метрни ташкил этувчи йирик бино йил охири – декабрь ойига қадар битказилади. Вилоят қурилиш бошқармаси раҳбари\nТ. Усипалиев “Ўтрор” кичик туманида бунёд этилаётган кўпқаватли уйлар ҳовлисида ҳукумат раҳбари ўринбосарига амалга оширилган ишлар ҳақида маълумот берди.\n37,3 гектар майдонда қурилаётган 88та кўпқаватли уй 2729 оилани бошпана билан таъминлайди. Дастлабки квартиралар калити апрель ойида соҳибларига тақдим этилади.\nБир неча йил муқаддам бунёд этилган “Зиёратчилар уйи” (Яссавий мақбараси олдида) ёнида 3 минг квадрат метр майдонда Ҳазрат Яссавий музейи барпо этилмоқда. Ундан 50 қадам нарида қўшни Қизилўрда вилояти қурувчилари “Шарқ ҳаммоми” қурилишини бошлаб юборишган. А. Мамин ушбу иншоотларни оралаб кўриб, бинокорлар билан суҳбатлашди. Шунингдек, у Яссавий мақбараси ёнидаги маҳаллаларда янги қурилиш эҳтиёжи учун бузилган уйлар ўрнида қад кўтарадиган иншоотлар лойиҳаси билан ҳам танишди. Амир Темур кўчаси бўйида жойлашган вилоят ҳокимлиги биноси ёнида мамлакат маҳсулотини ишлаб чиқарувчи корхоналар, хусусан, “Ақ жол” (С. Отаев), “Дружба” (А. Абдураззоқов)лар ишлаб чиқараётган қурилиш материаллар намуналари намойиш этилди.\nВилоят ҳокимлиги биносида ҚР Бош вазири ўринбосари А. Мамин Элбошимиз Фармони билан ташкил этилган Туркистон вилояти марказини ободонлаштириш юзасидан йиғилиш ўтказди.\nТадбирларда Туркистон шаҳри ҳокими А. Ўсербаев ҳам иштирок этди.\nШ. МАДАЛИЕВ., 2019-02-15, 20:05 218


ЯНГИ УЙҒОНИШ ДАВРИНИ УЙҒОҚ ҚАЛБЛАР ЯРАТАДИ - Уч илдиз\nby Тўлқин Эшбек · 09.07.2021\nРеспублика ёш ижодкорлари Зомин семинари иштирокчиларининг Ўзбекистон ёшларига\nҲурматли ёшлар, азиз тенгдошлар!\nЗомин туманининг гўзал ва сўлим масканидаги “Ўриклисой” оромгоҳида ёш ижодкорларнинг навбатдаги семинари жуда сермазмун ва эсда қоларли тарзда ўтди.\nБу галги анжуман яқиндагина юртимизда катта шодиёналар билан нишонланган Ўзбекистон ёшлари ва талабалари форумининг шукуҳи кезиб юрган бир пайтга тўғри келгани унга алоҳида мазмун ва руҳ бағишлади.\nМуҳтарам Президентимиз Шавкат Миромонович Мирзиёев ана шу байрамда сўзлаган маърузасида Ўзбекистоннинг янги Уйғониш даврини яратиш йўлида энг аввало катта орзу-умидлар билан сафимизга қўшилаётган ёшларимиз – асосий таянчимиз ва суянчимиздир, деб бизларга катта ишонч билдирганлари барчамизнинг кўнглимизни тоғдек юксалтирди.\nЯна бир эътиборли жиҳати, Юртбошимиз навқирон авлод вакиллари ўртасида китобхонлик ва мутолаа маданиятини ривожлантиришга бундан кейин ҳам доимий эътибор қаратилишини алоҳида таъкидладилар.\nБиз бу эзгу ташаббуснинг аҳамиятини жуда яхши англаймиз. Кейинги вақтларда Зомин семинари иштирокчилари орасида ҳам китобхонлик танловларида муваффақиятли иштирок этган, ижод мактабларида ўқиётган ёшлар тобора кўпайиб бормоқда.\nБинобарин, китоб ўқиган авлоднинг тафаккури кенг, салоҳияти баланд бўлади. Адабиётга кўнгил қўйган ёшларда ҳаётда муносиб ўрнини топиш учун иштиёқ кучли бўлади.\n1997 йили ўша вақтда Жиззах вилояти ҳокими бўлиб ишлаган муҳтарам Шавкат Миромоновичнинг ташаббуси билан асос солинган Зомин семинари мамлакатимизнинг турли ҳудудларида истиқомат қилаётган кўплаб иқтидорли ёш қаламкашларни аниқлаш ва қўллаб-қувватлаш борасида ўзига хос мактаб вазифасини ўтамоқда. Ўзбекистон Ёзувчилар уюшмаси томонидан уларнинг биринчи китоблари нашр этилиб, Адиблар хиёбонида, ижод мактаблари ва таълим масканларида тақдимотлари ўтказилмоқда.\nИлк асарининг чоп этилиши ҳар қандай ижодкор учун унутилмас воқеа ҳисобланади. Ана шундай бахтга эришган ёшларнинг қалбида ўз истеъдоди ва салоҳиятига ишончи ортади. Биринчи китоб – қаламкаш учун катта ижод сари ўзига хос йўлланмадир.\nШу маънода, Зоминдаги адабиёт байрами ёш адиблар ҳаётининг ажралмас қисмига айланган. Бугун қўлига қалам олган ҳар бир йигит-қиз унда иштирок этишни орзу қилади. Ана шу истак уларни тинимсиз изланиб, янги-янги асарлар яратишга ундайди. Ҳар йили семинарнинг ҳудудий танловларида минглаб йигит-қизлар иштирок этаётгани шундан далолатдир.\n“Ёшларни қўллаб-қувватлаш ва аҳоли саломатлигини мустаҳкамлаш йили”га бағишлаб ташкил қилинган семинарда республикамизнинг турли чеккаларидан 80 нафарга яқин ёш ижодкорлар қатнашди. Биз ўзимизнинг қўлёзмаларимизни муҳтарам устозлар назаридан ўтказиб, уларнинг маҳорат сабоқларидан баҳраманд бўлдик.\nБу галги семинаримизда мусиқа, рассомлик, ҳайкалтарошлик ва кино санъати соҳаларида фаол ижод қилаётган бир гуруҳ тенгдошларимиз ҳам иштирок этишди. Биз улар билан яқиндан танишиб, келгусида ҳамкорликда ижод қилиш тўғрисида келишиб олдик.\nОна табиат бағрида кечган самимий мулоқот ва мушоиралар барчамизга чексиз завқ ва шукуҳ бағишлади. Тўрт кун давомида Зоминнинг пурвиқор тоғлари узра адабиёт руҳи кезиб юрди. Гўё Ўриклисойнинг мусаффо суви ҳам минг йиллик достон ва ўланларимиз оҳангини ёдга солиб, шеър бўлиб оққандек бўлди.\nЭнг асосийси, семинар ижод оламига дадиллик билан кириб келаётган янги истеъдодларни кашф этиб берди. Улар тинимсиз ўқиб-ўрганиш, иқтидорини тарбиялаш орқали келажакда катта ижодкорлар бўлиб етишишига ишонамиз.\nБугун мамлакатимизда ёшларнинг интеллектуал, маънавий ва жисмоний салоҳиятини рўёбга чиқаришга қаратилган жуда кўплаб ишлар амалга оширилмоқда.\nХалқимиз, жонажон Ватанимиз, Президентимиз бизнинг ақл-заковатимиз, куч-ғайратимиз, ватанпарварлигимизга таяниб, маррани ниҳоятда баланд олмоқда, Ўзбекистоннинг янги Уйғониш даврини яратиш йўлида бизни ўзларининг асосий таянчи ва суянчи деб билмоқда.\nШундай экан, барчамиз бундай юксак ишончнинг масъулиятини чуқур англаб, жонажон Ватанимиз равнақи йўлида бир ёқадан бош чиқариб ҳаракат қилайлик.\nБиз дунё тамаддуни ривожига улкан ҳисса қўшган улуғ аллома ва мутафаккирларимизга муносиб ворис бўлиб, улар каби юксак мақсадларга интилиб яшашимиз керак.\nДавлатимиз раҳбарининг биз ёшларга қарата такрор ва такрор айтадиган “Илмни қадрланг, илмга интилинг! Бир сония вақтингиз ҳам бекор ўтмасин! Ёшлик – умрнинг энг бебаҳо даври. Илм ва билим – ўтда ёнмайдиган, сувда чўкмайдиган, ҳеч ким сиздан тортиб ололмайдиган бойлик эканини асло унутманг!”, деган эзгу даъвати ҳар биримизнинг доимий шиоримизга айланиши зарур.\nШу йўлда ўзимизнинг билим ва салоҳиятимизни ошириш учун тинимсиз ўқиб-изланишимиз, ҳаётдаги ҳар қандай қийинчилик ва синовларларни қатъият билан енгиб ўтиб, ҳамиша олға интилиб яшашимиз шарт.\nДунёда ёшларнинг қалби ва онгини эгаллашга қаратилган маънавий таҳдидлар кучайиб бораётган ҳозирги мураккаб даврда бизлар зийрак ва ҳушёр бўлиб, оқни қорадан ажратишни ўрганишимиз, ўзлигимизни сақлаб қолишга ҳаракат қилишимиз зарур.\nЮртимиздаги тинчлик ва осойишталикни асраб-авайлаб, ҳар қандай масалада, аввало, халқимиз манфаатларини ўйлаб иш тутайлик.\nКўз қорачиғимиздек азиз ва мўътабар бўлган жонажон Ватанимизда янги Ўзбекистонни, Учинчи Ренессансни яратишга барчамиз муносиб ҳисса қўшайлик!\nУлуғ шоиримиз Ғафур Ғулом айтганидек:\nФурсат ғаниматдир, шоҳ сатрлар-ла,\nБундай шарафли йўлда барчангизга омад ёр бўлишини тилаймиз.\nNext story Фанлараро фан\nPrevious story Зоминдан таралган нур


«Муаммоларни сунъий яратиш, фитна қўзғашга ўхшаш ҳаракат қилаётганга ўхшайди» — Расул Кушербаев «Миллий тикланиш» партияси ҳақида – Газета.uz\n6 май 2021, 17:37 Сиёсат\nОлий Мажлис Қонунчилик палатаси депутати, ЎзЛиДеП фракцияси аъзоси Расул Кушербаев «Миллий тикланиш» партиясининг ижтимоий-сиёсий газетасининг «Жаноб Либераллар, сукут аломати ризоми?» номли мақоласига муносабат билдирди.\nРасул Кушербаев охирги вақтлар «Миллий тикланиш» партиясининг чиқишларига эътибор қилмасликка уринаётганини таъкидлади. «Улар негадир муаммоларни сунъий яратиш, одамларни уриштириш, низо чиқариш, оддий айтганда, фитна қўзғашга ўхшаш ҳаракатлар қилаётганга ўхшайди», — дейди депутат.\n«Балки адашгандирман, бироқ бу сўнгги пайтлардаги шахсий кузатувларим. Шу боис ҳар бир иши, чиқишига эътибор қилаверсам, мен ҳам айирмачига айланиб қоламан. Мен эса ўзбек, қирғиз, тожик, рус, корейс, татар, қозоқ, уйғур ва бошқа дўстларим, қадрдонларим билан „Сен ариқнинг у томонида экансан“, деб уришишни истамайман», — деди у.\n«Бироқ ушбу партия нашрининг 5 май 15-сонида жимжимадор қилиб ишланган коллаж остида босилган „Жаноб Либераллар, сукут аломати ризоми?“ сарлавҳали мақолада негадир яна сунъий равишда тадбиркорларга мен, Дониёр Ғаниев ва биз аъзо бўлган партияни ёмон кўрсатишга уринишибди. Бунақа „бозорбоп“ чиқиш учун энг муносиб жавоб аслида эътибор бермаслик эди. Лекин андишанинг оти ҳам қўрқоқмас, индамасак бўлмаслигини тушундик. „Миллий тикланиш“ партияси газетаси баҳонасида уларга бир нарсани эслатиб ўтмоқчиман: ЎзЛиДеП фракциясидаги ҳар бир депутат алоҳида индивидуал шахс ва ҳар бирининг ўз мустақил фикри бор. Фикрлар доим ҳам бир жойдан чиқмаслиги мумкин. Чунки либераллик, аввало, эркинлик ва янгиликка интилиш дегани», — дейди Расул Кушербаев.\nДепутатнинг сўзларига кўра, ҳаммани бирдек, бир қолипда фикрлашга ўргатиш ва айттириш собиқ иттифоқ мафкурасига хос иш. «Бу мафкура кўпроқ «Миллий тикланиш»га ёққан кўринади. Ёқса, марҳамат, ворислик қилаверинг, бироқ бизни тинч қўйинг!», — таъкидлади у.\n«Яна бир гап. Мақолада иддао қилинган мавзу, яъни кўчалардаги реклама масаласида мен ўз фикримни айтдим: ёқадими-йўқми, буниси қизиқмас. Йўллар, аввало, ҳайдовчи ва йўловчига қулай бўлишини истайман, йўл реклама майдони ёки бозор эмас. Йўл, бу ўз номи билан йўл ахир. Йўл бўйларига ҳар қандай бўлар-бўлмас реклама воситалари қўйилишига шахсан мен қаршиман. Бу гапим ёқмаса ёқмас, бироқ сунъийлик қилиб, ёқмаган гапни ёқди, деб айтолмайман-ку! Хуллас, реклама қилишга йўлдан бошқа жой топиш керак», — деб айтди Расул Кушербаев.\nҚонунчилик палатаси депутати сўнгги вақтлар «Миллий тикланиш» партияси миллат тақдири, тарбия, билим деган гапларни бот-бот такрорлаётгани ҳақида тўхталиб ўтди.\n«Агар ростдан ҳам шундай бўлса, нима учун куни кеча минглаб, керак бўлса, миллионлаб юртдошларимиз кўз тикиб турган «Виждон эркинлиги ва диний ташкилотлар тўғрисида"ги қонунни янги таҳрирда қабул қилиш жараёнида айнан «Миллий тикланиш» партияси вакиллари диний таълим муассасасида таълимни кенгайтириш масаласига қарши чиқди? Диний билим, шу жумладан, муқаддас Ислом дини ҳақида таълим олиш фақат диний соҳа ходимлари учун эмас, аҳоли, шу жумладан, ота-оналар учун ҳам эркин бўлиши зарурлигини таъкидлаган Дониёр Ғаниев ва мени нима учун қўллаб-қувватлашмади? Аксинча, улар буни терроризм, радикализм билан боғлади, юртдошларимизга бу масалада ишонишга эрта, деган қараш билан диний таълимда эркинлик берилишига қарши чиқди, фақат диний идора ходимлари учун диний таълим олиш мумкин, деган эскирган қолипни ёқлади», — дея таъкидлади у.\n«Ушбу позициянгиздан кейин ҳам Сизларни ким деб аташимиз керак, «Миллий тикланиш"ми ёки?» — дея савол берди ЎзЛиДеП фракцияси аъзоси.\n«Ўйлайманки, «Миллий тикланиш»нинг мендан бошқа ташвиши, муаммолари ҳам кўп ва яхшиси, бизни тинч қўйиб, ҳар хил фитна, ғийбатлар билан эмас, партия олдида турган жиддийроқ ишлари билан шуғулланишсин», — қўшимча қилди Расул Кушербаев.


Энергетика вазирлиги «Mitsubishi» компанияси билан ҳамкорлик...\n14.06.2019 14:44 0 1121\n13 июнь куни Ўзбекистон Республикаси Энергетика вазирлигида «Mitsubishi» компанияси Халқаро департаменти Бош менежери, СОО компаниялари гуруҳи ўринбосари Казухиро Ватанабе билан учрашув бўлиб ўтди. Бу ҳақда вазирлик матбуот хизмати «Xabar.uz»га маълум қилди.\nУчрашувда Ўзбекистон-Япония иқтисодий қўмитаси 15-йиғилишнинг амалий-ташкилий жиҳатлари муҳокама қилинди. Шунингдек, энергетика ва нефть-газ соҳасидаги янги лойиҳалар хусусида сўз юритилди.\nНавоий ИЭСда замонавий буғ-газ қурилмаларининг 3-4 босқичи қурилиши, шунингдек Mitsubishi компанияси томонидан ишлаб чиқарилган газ турбиналари учун хизмат кўрсатиш ва сервис марказларини ташкил этиш шулар жумласидан.\nУчрашувда шунингдек, «Mitsubishi» компанияси МТО газ-кимё кластерлари яратиш бўйича лойиҳаларда ҳамда Ўзбекистон Республикаси газ-транспорт тизимини модернизация қилишда иштирок этишга қизиқиш билдираётгани таъкидланди.


Тэмми Абраҳам қайси миллий жамоада тўп тепиш ҳақида иккиланмоқда\n«Челси» ҳужумчиси Тэмми Абраҳам қайси миллий жамоа шарафини ҳимоя қилиши ҳақида якуний қарорга келмаган.\n21 ёшли футболчи шу пайтгача 2 маротаба Англия ёшлар жамоаси таркибида ўртоқлик ўйинларда майдонга тушган. Бундан эса Нигерия фойдланиб қолмоқчи ва уни миллий жамоа таркибига таклиф қилмоқчи.\n«Бу гапларни эшитдим, аммо ҳали ўйлаб кўрмадим. Вақти келганда нима бўлишини кўрамиз. Ҳозирча эътиборимни «Челси» ўйинларига қаратганман ва гол уришда давом этишни истайман», - деб Абраҳам сўзларини келтирмоқда The Telegraph.\nТэмми Абраҳам Англия Премьер-Лигасининг дастлабки 5та турида 7та гол уриб, тўпурарлар баҳсида Серхио Агуэро билан бирга пешқадамлик қилмоқда.


ЎзА - Андижонда туризм ва туристик хизматлар экспорти ҳажми ошмоқда\n08.11.2017 11:29 Чоп этиш версияси\nАндижонда туризм ва туристик хизматлар экспорти ҳажми ошмоқда\nТуризм мамлакатимиз иқтисодий тараққиёти ва халқимиз фаровонлигини юксалтириш, жойларда янги иш ўринлари яратишда муҳим ўрин тутади. Кейинги йилларда ушбу соҳани жадал ривожлантириш, юртимизга келаётган хорижий сайёҳлар оқимини кўпайтириш, ички туризмни кенгайтириш борасида кенг кўламли ишлар амалга оширилмоқда.\nПрезидентимизнинг 2016 йил 2 декабрдаги “Ўзбекистон Республикасининг туризм соҳасини жадал ривожлантиришни таъминлаш чора-тадбирлари тўғрисида”ги фармони бу борадаги ишларни янги босқичга кўтаришда муҳим дастуриламал бўлмоқда. Ушбу ҳужжат ижросини таъминлаш, айниқса, ички сайёҳлик хизматини ривожлантириш борасида Андижон вилоятида кенг кўламли ишлар олиб борилмоқда.\n– Вилоятда туризм ва туристик хизматлар экспорти ҳажмини оширишнинг манзилли чора-тадбирлар дастури ишлаб чииқилган, – дейди Ўзбекистон Республикаси Туризмни ривожлантириш давлат қўмитасининг Андижон вилояти бўйича ваколатли вакили Адҳам Исмонов. – Унга кўра, туризм ва сайёҳлик инфратузилмасини ривожлантириш, туристик хизматларни ички ва халқаро сайёҳлик бозорларига таклиф этиш, вилоятдаги сайёҳлик объектларини реконструкция қилиш ва ободонлаштириш, хизмат кўрсатишнинг сифати ва самарадорлигини бугунги кун талаблари даражасига кўтаришга қаратилган аниқ чора-тадбирлар амалга оширилмоқда.\nВилоятда “Континент тревл”, “Саёҳат”, “Андижонтурист”, “Холис саёҳат” каби 20 дан зиёд туристик ташкилотлар фаолият юритмоқда. Улар асосан юртдошларимизни Самарқанд, Бухоро, Хива, Урганч сингари тарихий шаҳарларга саёҳатга олиб бориш билан шуғулланади. Шунингдек, сайёҳлик фирмалари юртимиз ва хориждаги 100 дан зиёд сайёҳлик ташкилоти билан ҳамкорлик қилмоқда. Сайёҳлик корхоналари “Ипак йўлида туризм” халқаро сайёҳлик ярмаркасида доимий иштирок этиб, вилоятнинг туристик имкониятларини намойиш этмоқда. Хорижий ва юртимизда фаолият кўрсатаётган сайёҳлик корхоналарига Андижоннинг қадим ва бой тарихини ўзида мужассам этган гўшалар, маданий мерос ёдгорликлари, гўзал ва бетакрор табиат қўйнида жойлашган сўлим дам олиш масканлари ҳақида маълумотлар тақдим этишда ушбу ярмарканинг аҳамияти катта бўлмоқда.\n– Ташкилотимиз нафақат мамлакатимиз, балки Бирлашган Араб Амирликлари, Хитой, Малайзия, Сингапур, Туркия давлатларидаги сайёҳлик фирмалари билан ҳамкорликни йўлга қўйган, – дейди “Холис саёҳат” сайёҳлик фирмаси раҳбари Орифжон Сатторов. – Ҳамкорларимизга вилоятдаги сайёҳлик объектлари ҳақида кенг маълумотлар тақдим этилган.\nВилоятда халқимиз тарихини ўзида мужассам этган музейлар, тарихий обида ва ёдгорликлар, шунингдек, баҳаво ва хушманзара дам олиш масканлари, муқаддас зиёратгоҳлардан иборат 300 дан зиёд сайёҳлик объекти мавжуд. Улардан танлаб олинган 20 дан зиёд объект бўйича туристик йўналишлар ишлаб чиқилган.\nЎлкашунослик, Адабиёт ва санъат музейлари, Андижон шаҳридаги Боғи Бобур, Булоқбоши туманидаги “Ширмонбулоқ”, Хонободдаги “Хонтоғ” дам олиш масканлари, Андижон шаҳридаги Мирпўстин ота, Жалақудуқ туманидаги Қутайба ибн Муслим, Қўрғонтепа туманидаги Бибисешанба, Хонободдаги Фозилмонота, Хўжаобод туманидаги Имомота, Балиқчи туманидаги Уч булоқ, Тузлуқмомо, Андижон туманидаги Меҳмони Валий зиёратгоҳлари, Жалақудуқ туманидаги Сарвонтепа, Чордона, Булоқбоши туманидаги Тоштепа, Марҳамат туманидаги Мингтепа сингари археологик ёдгорликлар, айниқса, сайёҳатчилар билан гавжум бўладиган масканлардир.\nУшбу масканларнинг барчасида сайёҳлар ва дам олувчиларнинг кўнгилли ҳордиқ чиқариши учун замонавий шароит яратилган. Дам олувчиларга хизмат кўрсатиш даражаси ҳам тобора юксалмоқда. Бундан ташқари, кейинги йилларда аксарият зиёратгоҳ ва дам олиш масканларида ободонлаштириш борасида қатор хайрли ишлар амалга оширилди. Масалан, “Хонтоғ” дам олиш масканидаги осма сим йўли тўла реконструкция қилинди, Балиқчи туманидаги Уч булоқ, Тузлуқ момо, Пахтаобод туманидаги Ховаскон ота, Андижон шаҳридаги Мирпўстин ота зиёратгоҳларида кенг кўламли қурилиш ва ободонлаштириш ишлари амалга оширилди, зиёратчилар учун зарур қулайликлар яратилди.\nАндижон кўркига айланган Боғи Бобур дам олиш масканида ҳам катта ҳажмдаги ободонлаштириш ишлари бажарилди. Бу ердаги Бобур рамзий мақбараси, “Бобур ва жаҳон маданияти” музейи меҳмонлар ва сайёҳларда катта таассурот қолдирмоқда.\nВилоят маркази кундан-кун чирой очиб, замонавий бинолар, савдо, маиший хизмат кўрсатиш объектлари барпо этилмоқда, йўллар халқаро талаблар асосида қайта қурилмоқда. Шаҳарда 16 меҳмонхона мавжуд бўлиб, хорижий меҳмонларга хизмат кўрсатиш сифати юксалмоқда. Вилоятдаги танлаб олинган сайёҳлик объектлари ҳақида буклетлар, китоблар тайёрланган, туристик фирма ва меҳмонхоналарнинг интернет-сайтлари фаолият юритмоқда. Уларга дам олиш масканлари, зиёратгоҳ ва меҳмонхоналар ҳақида ўзбек, рус ва инглиз тилларида маълумотлар жойлаштириб борилади.\nИчки туризмни ривожлантириш ва қишлоқ жойларда сервис хизматини янада яхшилаш мақсадида қўшимча туристик йўналишлар ташкил этиш кўзда тутилган. Жумладан, Улуғнор туманидаги балиқчилик хўжалиги ҳудудида балиқ ови, Жалақудуқ туманида термал сув, Балиқчи, Марҳамат, Шаҳрихон туманларида шифобахш қумларда соғломлаштириш туризми йўналишлари очилган. Марҳамат тумани Мингтепа ёдгорлигида очиқ музей, Булоқбоши туманидаги Чилустун тоғи ҳудудида экотуризмни ташкил этиш борасида ишлар олиб борилмоқда.\nАндижоннинг гўзал ва хушманзара табиати ҳам ҳар қандай кишини ром этади. Бир неча минг йиллик тарихга эга Сарвонтепа, Мингтепа ёдгорликлари ҳам хорижликларда катта қизиқиш уйғотиши аниқ. Мухтасар айтганда, Андижонда туристлар, айниқса, хорижлик сайёҳларга таклиф этиладиган масканлар талайгина. Ана шу масканларда туризм, айниқса, ички туризмни ривожлантириш, хизмат кўрсатиш тизимини янада такомиллаштириш, саёҳатчилар учун қулайликлар яратиш борасида зарур чора-тадбирлар амалга оширилмоқда.


Dunyodagi eng mashaqqatli va xavfli 10 kasb - Sahifa.uz\nDunyodagi eng mashaqqatli va xavfli 10 kasb\nG'iyos Safarov 18/06/2018\tQiziqarli Fikr qoldirish 161 Ko'rilgan\nДунёда шундай касблар борки, улар ҳаёт қадри ҳақида ўйлашга мажбур қилади. Бундай касблар ҳаёт учун таҳдид солувчи хавфли касблардир.\nКончи касби дунёдаги энг хавфли касблардан бири ҳисобланади. Кондаги фаолият йилига минглаб кишилар ҳаётига зомин бўлади. Метан портлаши, тоғ жинсларининг кўчиши, чекланган шароитлар ва ҳавонинг минимал даражада бўлиши, тонналаб тоғ жинслари остида эканингизни ҳис қилиш – буларнинг бари билан ҳар бир дақиқа охиргиси бўлиши мумкинлиги ҳеч гап эмас.\nСапер ёки портловчи предметларни зарарсизлантириш бўйича мутахассис ҳам дунёдаги энг хавфли касблар рўйхатида етакчи ўринларни эгаллайди. Бундай одамлар айниқса жанговор ҳаракатлар ўтказилувчи жойларда талабгор, юзлаб кишилар ҳаёти уларнинг хатти-ҳаракатларига боғлиқ. “Сапер фақат бир марта адашади, бу касбда иккинчи имкон бўлмайди”, деб бекорга айтишмайди.\nУшбу касб ҳаққоний равишда дунёнинг энг хавфли касбларидан бири ҳисобланади. Ўрмончилар бир неча тонналик дарахтлар қулашидан, уларни саралаш жараёнида қўлланувчи ускуналардан ҳам ҳалок бўлади. Оғир меҳнат кўпинча жиддий касалликларга сабаб бўлади ва баъзан ногиронликни келтириб чиқаради.\nСтатистиканинг гувоҳлик беришича, 100 минг ишчига охир-оқибат ўлим билан туговчи 33 бахтсиз ҳодиса тўғри келар экан, бу эса жуда юқори кўрсаткич. Энг қийин ишлар юқори вольтли электр ўтказгич линиялари монтажи ва таъмири билан шуғулланувчилар зиммасида, чунки бу хавфлардан ташқари, электрчилар аксарият ҳолатларда баландликда ишлашади.\nҲуқуқни муҳофаза қилиш органлари ишчилари, полициячилар ва ҳарбий хизматчилар кўпинча бошқаларни қутқариб, ўз ҳаётларини хавф остига қўйишади. Ҳарбийлар, полициячилар, махсус кучлар хизматчилари минглаб кишиларнинг ҳаётини сақлаб қолиб, ўзлариникини хавф остига қўйишади ва бу улар учун қаҳрамонлик эмас, тўғридан-тўғри бурчдир.\nАжабланманг! Статистикага кўра, балиқчилик билан шуғулланувчи ҳар 100 минг кишига 117 ўлим ҳолати тўғри келар экан. Бу машғулотда бахтсиз ҳодисалар – оддий ҳолат.\nУчувчилар ўз саломатлиги ва ҳаётини хавф остига қўйиб, самолёт бортидаги юзлаб йўловчилар ҳаёти учун жавобгарликни ўз зиммаларига олишади. Фалокат юз берган тақдирда омон қолиш имкони минимал бўлгани боис учувчи касби хавфли ҳисобланади.\nУшбу касб вакиллари юқори ҳароратда осон ёнувчи моддалар билан ишлашга мажбур. Айнан шунинг учун бурғуловчи касби дунёдаги энг хавфли касблар ўнлигидан жой олган.\n9. Ўт ўчирувчилар\nЎт ўчирувчи – дунёдаги энг хавфли касблардан бири. Бу касб вакиллари оғир жисмоний ва руҳий босим шароитларида ишлашади, бошқа одамлар ҳаёти уларга боғлиқ бўлади. Ўт ўчирувчиларнинг аксарияти ўткир респиратор касалликлардан азият чекади.\n10. Юк машиналари ҳайдовчилари\nБу иш фаолиятида кўплаб ёқимсиз вазиятларга дуч келувчи одамлардир. Улар куну тун катта масофаларни босиб ўтишларига тўғри келади. Шу билан бирга, юк машиналари ҳайдовчилари ташилаётган юк учун ҳам масъулдирлар. Боз устига, ЙТҲ хавфи ҳақида ҳам унутмаслик керак.\nOldingisi Rossiyada bugun futbol bo’yicha jahon chempionatiga start beriladi\nKeyingisi Erta uyg’onish uchun 9 maslahat


Расман: Винченцо Монтелла – “Милан” бош мураббийи!\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Расман: Винченцо Монтелла – “Милан” бош мураббийи!\t11:57, 29 июнь 2016\tИталиянинг “Сампдория” бош мураббийи лавозимида ишлаган Винченцо Монтелла расман “Милан”аъзосига айланди.\nМонтелла миланликлар бошқарувида Кристиан Броккининг ўрнини эгаллади. “Россонери” раҳбарияти мураббий билан 2 йиллик шартнома имзоланди. Келишувга кўра, Монтелла “Милан”да йилига 2,3 миллион евро маош олади.\nШунингдек, мутахассис “Сампдория”дан кетгани учун уларга товон пули тўлайди.\nЭслатиб ўтамиз, ўтган йили “Милан” Италия чемпионатини 7-ўринда якунлаган ва Италия Кубоги финалига қадар етиб келганди.


Неймар ЕЧЛда ҳафта қаҳрамони деб топилди\n«ПСЖ» форварди Неймар Чемпионлар лигасида ҳафта қаҳрамони деб топилди.\nЕЧЛ 1/4 финал жавоб баҳси доирасидаги «ПСЖ» - «Бавария» (0:1) ўйинида бразилиялик ҳужумчи бир марта дарвоза устунини нишонга олган бўлса, бир қатор вазиятларда унинг зарбасини Нойер қайтариб қолди. Шунга қарамай, «ПСЖ» сафарда қўлга киритган ғалабаси (3:2) билан яримфиналга йўлланма олди.\nНеймардан ташқари ҳафта футболчиси номига «Реал» яримҳимоячиси Каземиро, «Манчестер Сити» хавбеки Илкай Гундўған ва «Челси» футболчиси Кристиан Пулишич номзоди ҳам бор эди.\nМаълумот учун, ЕЧЛ яримфинал ўйинлари 27-28 апрель, жавоб баҳслари 4 ва 5 май кунлари ўтказилади.


Прокуратура 10 миллион сомлик ерни давлатга қайтарди - 0\nПрокуратура 10 миллион сомлик ерни давлатга қайтарди\nDekabr 1, 2020 Dekabr 1, 2020\nИссиқкўл туман прокуратураси Иссиқкўлдаги «Раҳат» ва «Олтин кўл» дам олиш масканлари ўртасидаги 0,60 гектар ер майдонига ноқонуний эгалик қилиш тўғрисидаги давлат акти чиқарилишини аниқлади. Бу ҳақда Бош прокуратура хабар бермоқда.\nМаълумотларга кўра, «Кадастр» давлат муассасасининг Иссиқкўл ҳудудий бўлими Б.М. 2019 йилнинг июль ойида унга ер участкаси бериб юборган.\n«Текширув натижаларига кўра ернинг бозор нархи 10 миллион 932 минг сомни ташкил этади. Туман прокуратураси Иссиқкўл тумани маъмуриятидан ерни давлатга қайтариш чораларини кўришни талаб қилди. Натижада суд даъвоси тўлиқ қондирилди », – дейилади Бош прокуратура хабарида.\nИссиқкўл тумани прокуратурасининг прокурор таклифи асосида юқоридаги 0,60 гектар ер майдони давлат мулкига қайтарилди.\nCOVID-19: 1-декабрда соғайган беморлар кўпроқ қайд қилинди\nРайимбек Матраимов 2 миллиард сомнинг 32 фоизини ўтказди


Расмий баёнот: 2022 йил июнь ойига қадар 518 та мурожаат асосида 3511 турдаги дори воситалари экпертизадан ўтказилди\nФармацевтика тармоғини ривожлантириш агентлиги ҳузуридаги «Дори воситалари, тиббий буюмлар ва тиббий техника экспертизаси ва стандартлаштириш Давлат маркази» ДУК сифатсиз, контрафакт, яроқлилик муддати тугаган фармацевтик маҳсулотлар юзасидан 2022 йил июнь ойига қадар аниқланган ҳолатлар бўйича маълумот берди.\nЎзбекистон Республикаси ҳуқуқни ҳимоя қилиш идоралари ҳамда жисмоний ва юридик шахслар томонидан Давлат марказининг Ҳуқуқни муҳофаза қилиш органлари мурожаатлари билан ишлаш бўлимига жорий йилнинг 1 июнь санасига қадар 518 та мурожаатлар келиб тушган. Ушбу мурожаатларни ўрганиш давомида тиббиёт амалиётида қўллаш мумкин бўлмаган 3511 турдаги 1 173 607 ўрам дори воситалари аниқланган.\n➖ 1357 турдаги 403 375 ўрам давлат рўйхатидан ўтганлиги;\n➖ 746 турдаги 470883 ўрам давлат рўйхатидан ўтмаганлиги;\n➖ 340 турдаги 4340 ўрам мувофиқлик сертификати мавжуд;\n➖ 739 турдаги 286020 ўрам мувофиқлик сертификатлари мавжуд эмас;\n➖ 186 турдаги 5167 ўрам ёрлиқлаш кўрсаткичи бўйича контрафакт;\n➖ 121 турдаги 855 яроқлилик муддати тугаган (сифатсиз);\n➖ 22 турдаги 2967 ўрам қалбакилаштирилган дори воситаларидир.\nШунингдек, L-Lizina essinat 5 мл №5, Актовегин 40 мг 5мл №5, Церебролизин 5 мл №5, Солкосерил 5 мл №5, Лайботен 1.0 г, Милдронат 5 мл №10, Ревартон, Тебантин, Сайтатек, Зардекс, Ковифор, Фатзорб, Вобэнзим номли фармацевтика маҳсулотлари билан боғлиқ қалбакилаштириш ҳолатлари бир неча маротаба такрорланган.\nФармацевтика тармоғини ривожлантириш агентлиги ҳузуридаги Давлат маркази томонидан юқоридаги аниқланган ҳолатлар бўйича лаборатория таҳлиллари ҳақидаги тегишли маълумотлар мурожаатчиларга тақдим қилинди.


Қирғизистонда Сурия террор гуруҳи қўлга олингани иддао қилинмоқда\nҚирғизистон Миллий хавфсизлик хизматининг маълум қилишича, август ойи охирларида қўлга олинган террорчи гуруҳ мамлакат мустақиллиги нишонланадиган 31 август ва ШҲТ саммити ўтказиладиган 13 сентябр кунлари террорчилик ҳаракатлари содир этишни режалаштирган.\nҚирғизистон Миллий хавфсизлик хизмати томонидан 16 сентябрда тарқатилган баёнотда айтилишича, "Исломий жиҳод иттифоқи” деб аталган мазкур террорчи гуруҳ таркиби икки қирғизистонлик ва бир қозоғистонликдан иборат бўлган. Улар Сурияда президент Башар Ассадга содиқ кучларга қарши жангларда иштирок этган.\n-Қирғизистоннинг икки, Қозоғистоннинг бир фуқаросидан иборат мазкур гуруҳ террорчилик ҳаракатларини содир этиш топшириғи билан Сурия араб давлатидан Қирғизистонга махсус жўнатилган. Қўлга олинганлар Сурияда террорчи ташкилотлар таркибида ҳукумат кучларига қарши жанг қилган. Тергов пайтида қўлга олинганлар шу йилнинг июн ойида террорчи ташкилотлар раҳбарларидан Бишкек ва Ўш шаҳарларида портлашларни содир этиш тўғрисида кўрсатма олгани аниқланди, -деди Қирғизистон Миллий хавфсизлик хизмати расмийси Тилек Чокморов.\nТеррорчи гуруҳ қўлга олинди\nМахсус хизмат томонидан тарқатилган мазкур баёнотга қирғизистонлик таҳлилчилар ва сиёсатчилар турлича муносабатда бўлмоқда. Уларнинг айримлари: “Қирғизистонда ҳақиқатан ҳам Суриядан жўнатилган террорчи гуруҳ фаолият юритган бўлиши мумкин”, деган тахминни билдирса, баъзилари, бу маълумотнинг рост эканига шубҳа билдирмоқда.\nҚирғизистон Миллий хавфсизлик хизматининг собиқ раҳбарларидан бири Марат Иманкулов Қирғизистонда реал террорчилик таҳдиди мавжуд деб фикрловчилардан бири.\n-Қирғизистон ҳудудида суд томонидан фаолияти тақиқланган Ўзбекистон Исломий ҳаракати, Исломий жиҳод ҳаракати каби халқаро террорчилик гуруҳларининг ячейкалари мавжуд. Икки йил аввал Қирғизистонда радикал ёшларнинг “Жайшул Маҳди” ташкилоти ҳам тузилган. Террорчилик таҳдидини “Хизбут Таҳрир”дан ҳам кутса бўлади. Масалан, Россияда “Хизбут Таҳрир” биздаги каби экстремистлик эмас, балки террорчилик ташкилоти сифатида тан олинган, -деди Марат Иманкулов.\nҚирғизистон парламенти депутати Жоомарт Сапарбаев эса Қирғизистонга Суриядан жўнатилган террорчи гуруҳ ҳақиқатан ҳам мавжуд бўлганига шубҳа билан қарайди:\n-Бу фактни, биринчидан, чуқур текшириш керак. Бу фактни мен тасдиқланмаган маълумот деб биламан. Албатта, террорчилик ҳаракатларидан Қирғизистон ҳам сақланган эмас. Бироқ бу маълумот тўғри эканига шубҳам бор, - деди Жоомарт Сапарбаев.\nҚирғизистон парламентининг айрим депутатлари ҳам махсус хизмат тарқатган баёнотга ишонмасликларини, бу иш юзасидан текширув ўтказиш кераклигини айтмоқдалар.\nҚирғизистон Миллий хавфсизлик хизмати эса қўлга олинган террорчи гуруҳ Бишкек ва Ўшдаги стратегик муҳим объектларда портлашларни уюштиришни режалаштиргани аниқланганини иддао қилаётир.Қўлга олинганларга нисбатан Жиноят кодексининг “Террорчилик”, “Ўқотар қуролни ноқонуний қўллаш ва сақлаш” каби моддалари асосида иш очилган.\n2011 йилда ҳам Қирғизистонда террорчилик ҳаракатларида айбланган бир қатор шахслар қўлга олинган эди. Уларнинг ишлари айни пайтда судларга оширилган.


Шарқ миниатюра санъатини дунёга танитиш керак\n02.07.2018 13:49 0 39029\nЗамонавий миниатюра: тўй\nФото: Мафтуна Калбаева\nИжодкорларнинг ҳаёти бир-бирига ўхшамагани каби ижоди ҳам турфа олам. Албатта, серқирра ижодкорлар камнамо. Таниқли рассом Чингиз Ахмаров ҳам ўзига хос истеъдод эгасидир. Миниатюра санъатига меҳр қўйишим ҳамда бу соҳага қизиқишимга айнан ушбу рассомнинг санъат асарлари туртки бўлган. Менга ўзгача илҳом бахш этган. Айниқса, Шарқ аёлларининг ибоси ва нозиклигини латиф тасвирлаган.\nСпитаменнинг Александр Македонга қилган хийласи\nРассомчиликка қизиқишим, миниатюрага бўган меҳримни китоб мутолааси ҳамда буюк боболаримизнинг ҳаётию ижоди, нурли сиймоси янада орттирди. Аслида, инсон қайси соҳани танламасин, китоб унга асосий турткини беради. Китоб барча ишимизнинг мустаҳкам негизидир. Масалан, «Спитамениннг хийласи», «Алишер Навоийнинг дуоси» асарларим айнан китоб мутолааси туфайли муваффақият қозонган, деб ўйлайман. Одамларга завқ улашувчи асарларни яратишда нафақат китоб, балки тарихни яхши билиш ҳам асқотади. Яратаётган миниатюраларимда бевосита китоб билан тарихий билимларимга асосланганман.\nАлишер Навоийнинг дуоси\n«Искандарнинг сув тубига тушиши ва Ҳиндистонга саёҳати» асаримни ҳам тарихий манбалар ва ҳикояларга аосланиб, ўз тасаввуримдай акс эттирдим. Бизнинг соҳада бадиий жанрлар тарихий воқеаларга асосланади. Шундай экан, «Хамса» ва «Шоҳнома» асарларини ўқиб, композициялар яратганман. Халқ достонлари, буюклар ижодидан илҳомланиб, қўлимга мўйқалам оламан. Ҳар бир ишлаган ишимни бир-бирига ўхшатмасликка ҳаракат қиламан. Масалан, бири Бухоро мактабига ўхшаса, иккинчисини эрон миниатюраси деталлари билан бойитганман. Шарқ миниатюрасидаги табиат манзаралари ва аёл тасвири бутун оламни ўзига оханрабодай тортгани каби мени ҳам мафтун этган.\nУстозим Мирҳамид Собиров билан\nУстозим Мирҳамид Собиров айтганидай, рассомда аввало мустаҳкам негиз бўлиши керак. Қилаётган ишини қунт ва меҳр билан бажариши даркор. Билим миниатюрада муҳим аҳамият касб этади.\nКомпозицияларимга очиб берган мавзусига қараб ном танлайман. Тайёр бўлган асаримни одамлар қандай қабул қлиши, мақтов эшитаманми ё танқид, шу хаёллар мени ҳамиша қийнайди.\nИскандарнинг сув тубига тушиши\nТенгқурларимнинг айримлари компьютер графикасига асосланиб расм чизишни маъқул кўришади. Тўғри, кундан-кунга компьютерда расм чизиш амаллари бойиб бормоқда. Лекин менга ўзимизнинг шарқона миниатюра санъати бўйича мўйқаламда ишлаш кўпроқ ёқади. Бу соҳани ва йўналишни танлаганимдан сира афсусланмайман.\n«Хамса»: Искандарнинг Ҳиндистонга саёҳати\nИзланишларим ва меҳнатларим бесамар кетмади чоғи, бир қатор танловларда I даражали дипломлар, фахрий ёрлиқларни қўлга киритдим ҳамда олий ўқув юртлари аро кўргазмаларда ўз ишларим билан қатнашдим.\nНасиб этса, ўз кўргазмамни чет эл давлатларида ўтказиб, Шарқ миниатюраси равнақига ҳисса қўшиш ҳамда уни дунёга танитиш ниятидаман.\nКамолиддин Беҳзод номидаги рассомлик ва дизайн институти битирувчиси\nЗамонавий миниатюра: бешик тўй\nРустамнинг фил билан жанги\nСуҳробнинг от танлаши\nАлишер Навоий Мафтуна Калбаева миниатюра Искандар Македон\nМаданият 09/02, 09:26


Сотиб олинган корхонага мулк ҳуқуқи қандай расмийлаштирилади | NORMA.UZ\nСотиб олинган корхонага мулк ҳуқуқи қандай расмийлаштирилади\nКорхонани олиш-сотиш табиий ва одатдаги битимга айланди. Маълум ҳолатларда бутун корхонани ва бирйўла сотиш билан мулкдор мақбул тарзда алмаштирилиши мумкин. Ўзбекистон қонунчилиги бизнес учун бундай имкониятни анча олдин мустаҳкамлаган. Ундан нечоғлик реал фойдаланиш мумкин?\nВазият: Хусусий корхона мулкдори бутун корхонани бошқа жисмоний шахсга сотишга қарор қилди. Фуқаролик кодексининг (ФК) 490-моддасига асосан корхонани сотиш шартномаси ёзма шаклда тузилади, нотариал гувоҳлантирилиши ҳамда давлат рўйхатидан ўтказилиши лозим. Бироқ кадастр хизматида корхона балансида кўчмас мулк мавжуд эмаслигини важ қилиб кўрсатиб, бундай рўйхатдан ўтказишни амалга оширишни рад этишди.\nЛекин шартнома рўйхатга олинмаса, у ҳақиқий бўлмайди. Қайси давлат органи корхонани олиш-сотиш шартномасини рўйхатдан ўтказади? Қандай тартибот зарур?\nРўйхатдан ўтказиш тўғрисида\nФКнинг 85-моддасига асосан бутун корхона мулкий комплекс сифатида кўчмас мулк ҳисобланади. Бутун корхона ёки унинг қисми олиш-сотиш, гаровга қўйиш, ижара ҳамда ашёвий ҳуқуқларни белгилаш, ўзгартириш ва бекор қилиш билан боғлиқ бошқа битимларнинг объекти бўлиши мумкин.\nКўчмас мулкка эгалик ҳуқуқи ва бошқа ашёвий ҳуқуқлар, бу ҳуқуқларнинг вужудга келиши, бошқа шахсларга ўтиши, чекланиши ва бекор бўлиши давлат рўйхатидан ўтказилиши керак – бу бевосита ФКнинг 84-моддасида кўрсатилган.\nУшбу қонунчилик нормалари туфайли корхонани сотишда унга бўлган мулк ҳуқуқи ҳар қандай кўчмас мулк тури учун белгиланган тартибда давлат рўйхатидан ўтказилиши керак.\nБу тартиб “Кўчмас мулкка бўлган ҳуқуқларни ва у ҳақда тузилган битимларни давлат рўйхатидан ўтказиш тартиби тўғрисида” Низом1 (кейинги ўринларда – Низом) билан тартибга солинган.\nМазкур Низомнинг 7-бандида юридик ва жисмоний шахсларнинг кўчмас мулкка бўлган ҳуқуқларини ва у ҳақда тузилган битимларни, ипотека ва ипотека тўғрисидаги шартномаларни қўшган ҳолда давлат рўйхатидан ўтказишни, "Ергеодезкадастр" давлат қўмитасининг туман (шаҳар) ер тузиш ва кўчмас мулк кадастри давлат корхоналари амалга оширишлари белгиланган. Кўчмас мулкка бўлган ҳуқуқ давлат рўйхатидан ўтказувчи органнинг раҳбари томонидан тайинланадиган масъул шахс томонидан давлат рўйхатидан ўтказилади.\nФКнинг 489-моддасига мувофиқ корхонани сотиш шартномасига мувофиқ сотувчи сотиб олувчига бутун корхонани мулкий комплекс сифатида топшириш мажбуриятини олади, сотувчи бошқа шахсларга беришга ҳақли бўлмаган ҳуқуқ ва мажбуриятлар бундан мустасно.\nМулкий комплекс бўлган корхона таркибига унинг фаолияти учун мўлжалланган ҳамма мулк турлари, шу жумладан ер участкалари, бинолар, иншоотлар, ускуна, инвентар, хом ашё, маҳсулот, талаб қилиш ҳуқуқи, қарзлар, шунингдек корхонани, унинг маҳсулоти, ишлари ва хизматларини акс эттирувчи хусусий аломатларга (фирма номи, товар белгилари, хизмат кўрсатиш белгилари) бўлган ҳуқуқлар ва бошқа мутлақ ҳуқуқлар, агар қонун ёки шартномада бошқача тартиб назарда тутилган бўлмаса, киради (ФКнинг 85-моддаси учинчи қисми).\nФКнинг 491-моддасига асосан сотиш шартномасида сотиладиган корхона таркиби ва унинг қиймати корхонани сотиш шартномасида инвентаризациялашнинг белгиланган қоидаларига мувофиқ ўтказиладиган уни тўлиқ инвентаризациялаш асосида аниқланади.\nСотиш шартномаси имзолангунга қадар тарафлар:\nбаҳолаш тўғрисидаги ҳисоботни;\nкредиторлар, улар қўяётган талаблар хусусияти, миқдори ва муддатлари кўрсатилган ҳолда корхона таркибига киритиладиган барча қарз (мажбурият)лар рўйхатини тузишлари ва кўриб чиқишлари керак.\nНомлари айтиб ўтилган ҳужжатларда кўрсатилган мол-мулк, ҳуқуқ ва мажбуриятлар, агар ушбу Кодекснинг 489-моддасидан бошқача тартиб келиб чиқмаса ҳамда у корхонани сотиш шартномасида белгиланган бўлмаса, сотувчи томонидан сотиб олувчига топширилиши лозим.\nШундай қилиб, корхонани сотишда унинг балансида2 мавжуд бўлган барча мол-мулкни ўзга шахсга ўтказиш содир бўлади. Бунда қонунчилик шартномани давлат рўйхатидан ўтказиш учун корхона балансида кўчмас мулкнинг мажбурий бўлишини белгиламайди.\nБироқ қонунчилик корхонани сотиш шартномасини давлат рўйхатидан ўтказишнинг, мазкур ҳолатда эса уни нотариал гувоҳлантиришнинг мажбурийлигини ҳам (хусусий корхонани унинг мулкдори ихтиёрига кўра сотишда) аниқ кўзда тутади. Бу талабларга риоя қилмаслик шартноманинг ҳақиқий бўлмаслигига олиб келади. Бундай шартнома ҳақиқий бўлмаган битим ҳисобланади (ФКнинг 490-моддаси).\nФКнинг 494-моддаси биринчи қисмига мувофиқ корхонага мулк ҳуқуқи бу ҳуқуқ давлат рўйхатидан ўтказилган пайтдан бошлаб сотиб олувчига ўтади.\nКорхона сотиб олувчига топширилади\nФКнинг 494-моддаси иккинчи қисмига асосан сотиб олувчининг корхонага мулк ҳуқуқини давлат рўйхатидан ўтказиш, башарти сотиш шартномасида бошқача тартиб назарда тутилган бўлмаса, у сотиб олувчига топширилганидан сўнг бевосита амалга оширилади.\nИккила тараф топшириш далолатномасини имзолаган кундан бошлаб корхона топширилган ҳисобланади. Шу пайтдан бошлаб корхона таркибида топширилган мол-мулкнинг тасодифан нобуд бўлиши ёки тасодифан бузилиши хавфи сотиб олувчига ўтади, бу ФКнинг 493-моддасида кўрсатилган.\nкорхонанинг таркиби тўғрисида маълумотлар;\nкредиторлар корхона сотилиши тўғрисида хабардор қилинганлиги;\nтопширилган мол-мулкда аниқланган камчиликлар ҳақида маълумотлар;\nйўқолганлиги туфайли топшириш мажбуриятлари вужудга келиши мумкин бўлмайдиган мол-мулкнинг рўйхати кўрсатилади.\nШундай қилиб, корхонага мулк ҳуқуқини рўйхатдан ўтказиш учун қуйидагиларни тақдим қилиш зарур:\nнотариал тарзда гувоҳлантирилган корхонани сотиш шартномасини;\nиккила тараф имзолаган топшириш далолатномаси.\nЭнди эса муаммолар\nБизнинг назаримизда, айнан корхонани сотишда мулк ҳуқуқини давлат рўйхатидан ўтказишнинг аниқ механизмининг мавжуд эмаслиги амалиётдаги муаммо ҳисобланади.\n“Кўчмас мулкка бўлган ҳуқуқларни ва у ҳақда тузилган битимларни давлат рўйхатидан ўтказиш тартиби тўғрисида” Низом билан:\nер участкаларига, бинолар ва иншоотларга, кўп йиллик дарахтларга бўлган ҳуқуқларни рўйхатдан ўтказиш;\nипотека ва бино ва иншоотлар, шунингдек ер участкасига бўлган ашёвий ҳуқуқлар ипотекаси тўғрисидаги шартномаларни рўйхатдан ўтказиш;\nер участкаларига, биноларга, иншоотларга ва кўп йиллик дарахтларга бўлган ҳуқуқларнинг рўйхатдан ўтказилганлиги тўғрисидаги гувоҳномаларни расмийлаштириш;\nбино ва иншоотларнинг таркиби ва тегишлилиги тўғрисида маълумотнома тайёрлаш;\nкўчмас мулкка бўлган ҳуқуқларни ахборот тизими комплексидан фойдаланиб “бир ойна” принципи бўйича рўйхатдан ўтказиш тартиблари батафсил тартибга солинган.\nБироқ корхонани сотиш шартномасини давлат рўйхатидан ўтказиш тартибини кўзда тутадиган алоҳида бўлим мавжуд эмас.\nБундан ташқари, Низомнинг 1-банди юридик ва жисмоний шахсларнинг ер участкаларига, бинолар ва иншоотларга (жумладан ер ости иншоотларига), кўп йиллик дарахтларга, шунингдек ипотека ва бино ва иншоотлар, шунингдек ер участкасига бўлган ашёвий ҳуқуқлар ипотекаси тўғрисидаги шартномаларни рўйхатдан ўтказишга бўлган ҳуқуқларини давлат рўйхатидан ўтказишни санаб ўтган ҳолда корхонани сотиш шартномаларини давлат рўйхатидан ўтказишни умуман кўрсатиб ўтмайди. Низомнинг қолган матнида ҳам бундай шартномалар турини давлат рўйхатидан ўтказиш тўғрисида ҳеч қандай мулоҳаза йўқ.\nМасалани ҳал қилиш учун “кўчмас мол-мулкка бўлган ҳуқуқларни ва у ҳақда тузиладиган битимларни давлат рўйхатидан ўтказувчи орган ҳуқуқ эгасининг илтимосига кўра амалга оширилган рўйхатдан ўтказишни рўйхатдан ўтказилган ҳуқуқ ёки битим тўғрисида ҳужжат бериш ёхуд рўйхатдан ўтказиш учун тақдим этилган ҳужжатга устхат ёзиш йўли билан тасдиқлаши шарт” эканлигини кўзда тутадиган ФКнинг 84-моддасига мурожаат қилиш ўринли бўлади.\nБу норма Низомнинг 2-банди иккинчи қисмида ўз аксини топган, унда “... ер участкаларига, бинолар ва иншоотларга, кўп йиллик дарахтларга бўлган ҳуқуқлар давлат рўйхатидан ўтказилганлиги тўғрисидаги гувоҳномалар бериш йўли билан ёки рўйхатдан ўтказиш учун тақдим этилган ҳужжатга устхат ёзиш йўли билан” тасдиқланиши айтилган.\nКўриб чиқилаётган ҳолат учун гувоҳнома шакли ҳам ишлаб чиқилмаганлигини эътиборга олиб, нотариал гувоҳлантирилгандан кейин корхонани сотиш шартномасига устхат ёзиш давлат рўйхатидан ўтказишнинг мақбул варианти ҳисобланади.\nБироқ қонун ижодкорларининг бевосита аралашувини талаб қиладиган яна бир муаммо бор. Қайд этиш жоизки, Кўчмас мулкка бўлган ҳуқуқлар ва у ҳақда тузилган битимларнинг давлат реестрининг3 тасдиқланган шаклида “Корхонани сотиш шартномаси тўғрисидаги маълумотлар” графаси мавжуд эмас. Бу "Ергеодезкадастр" давлат қўмитасининг туман (шаҳар) ер тузиш ва кўчмас мулк кадастри корхоналари ишини ниҳоятда қийинлаштиради, чунки кўрсатилган реестрга корхоналарни сотиш шартномалари давлат рўйхатидан ўтказилганлиги тўғрисидаги маълумотларни қай тарзда киритиш тушунарли эмас. Бутунлай эҳтимолдан ҳоли эмаски, кўриб чиқилаётган ҳолатда корхонанинг сотилишини давлат рўйхатидан ўтказишни рад этиш учун айнан шу далил ҳал қилувчи ҳисобланган.\nФКнинг 84-моддасига, шунингдек Низомнинг 117-бандига асосан кўчмас мулкка бўлган ҳуқуқларни ва у билан битимни давлат рўйхатидан ўтказиш рад этилиши юзасидан суд тартибида шикоят қилиниши мумкин. Афсуски, мазкур ҳолатда ўзларининг бузилган ҳуқуқларини ҳимоя қилишнинг бошқа самарали вариантини тавсия қилишнинг имконияти йўқ.\nҚонун ижодкорлари эътиборларига умид қилган ҳолда, биринчи навбатда Кўчмас мулкка бўлган ҳуқуқлар ва у ҳақда тузилган битимларнинг давлат реестри шаклига уни янги графалар билан тўлдирган ҳолда ўзгартиришлар киритиш таклиф қилинаётир – шу ерга қаранг.\nШунингдек корхонани сотиш шартномасини давлат рўйхатидан ўтказиш тартибини тартибга солувчи махсус бўлимни ишлаб чиқиш ҳамда уни мавжуд Низомга киритиш мақсадга мувофиқ бўлади.\nКўчмас мулкни устав фондига киритаман. Ким мумкин эмас деб айтди?\n1 Вазирлар Маҳкамасининг 2014 йил 7 январдаги 1-сон қарорига 1-илова.\n2 Қонунчиликда махсус айтиб ўтилган ҳолатлардан ташқари.\n3 Кўчмас мулкка бўлган ҳуқуқларни ва у ҳақда тузилган битимларни давлат рўйхатидан ўтказиш тартиби тўғрисидаги Низомга 2-илова.


Тожикистонда ўзбек капитали иштирокида қанча корхона фаолият юритаётгани маълум қилинди\n13:31 / 17.02.2021\nТожикистонда ўзбек капитали иштирокидаги 51 корхона рўйхатдан ўтиб фаолият юритмоқда. Бу ҳақда Тожикистон Инвестициялар ва давлат мулкини бошқариш давлат қўмитаси раиси Саъди Қодирзода 16 феврал куни Душанбеда ўтказилган матбуот анжуманида маълум қилган.\nСаъди Қодирзода ўзбек капитали асосида ишлаётган корхоналарга мисол тариқасида Душанбеда маиший техника ишлаб чиқарадиган қўшма корхонани ва автомобил ишлаб чиқариш соҳасида фаолият кўрсатаётган «Равон Моторс Тажикистан» корхонасини келтирган.\nҚодирзоданинг сўзларига кўра, Тожикистон ҳудудида ўзбек капитали иштирокидаги корхоналар турли соҳаларда фаолият юритади ва уларнинг умумий улуши 15 миллион АҚШ долларини ташкил этади.\nҚодирзода, чет эл капитали ҳажмини ошириш мақсадида хорижий инвесторлар, шу жумладан, ўзбекистонлик тадбиркорлар билан мунтазам видеоконференциялар ўтказиб келинаётганини таъкидлаган.\nМаълумот учун, Давлат статистика қўмитаси ахборот хизматининг Kun.uz’га маълум қилишича, 2020 йил 1 январ ҳолатига кўра, Ўзбекистонда Тожикистон капитали иштирокида фаолият кўрсатаётган корхоналар сони 187 тани ташкил этади. Шундан, 81 та корхона 100 фоиз Тожикистон капитали иштирокида, 106 таси эса ҳар икки давлат тадбиркорларининг сармояси асосида қўшма корхона сифатида ташкил этилган.\nСўнгги йилларда Тожикистон ва Ўзбекистон ўртасида савдо алоқалари ривожланиб бормоқда. Ҳар икки давлат ўртасидаги товар айирбошлаш миқдори 2014-2020 йиллар давомида салмоқли ўсган. 2014 йилда Ўзбекистон ва Тожикистон ўртасидаги товар айирбошлаш ҳажми 13 миллион долларни ташкил этган бўлса, 2020 йилда 501,9 миллион долларни ташкил этган.\n03:29 / 18.02.2021\nТожикистонда Помирдаги икки чўққи қайта номланди


Сиз ёқтирмайдиган Эмир Козжуўғли аслида қандай одам? » Ўзбекистон янгиликлари – Zamin.uz\n«Севги изтироби» сериали экран юзини кўргач, салбий образни талқин этишига қарамай, бу актёр ҳақиқий юлдузга айланди. Лекин актёр ўз юртида бу сериалга қадар ҳам танилиб улгурган эди. Бугунги қаҳрамонимиз Каан Урганжиўғли.\nКаан Урганжиўғли 1981 йил 8 майда Туркиянинг Измир шаҳрида ўзига тўқ оилада дунёга келади. Туркияда ўрта мактабни тамомлагач, уларнинг оиласи АҚШга кўчиб ўтишга қарор қилишади.\n19 ёшида ватанига қайтган Каан Истанбулдаги Мармар университетига ўқишга киради. Баланд бўйи ҳамда чиройли ташқи кўриниши туфайли талабалик йилларида Каан моделлик қилишни бошлайди. Тез орада Каан машҳур туркиялик продюсер Абдулла Огухнинг назарига тушади. Продюсер эса модель йигитчани лойиҳаларининг бирида иштирок этишга таклиф этади. Шу тарзда Каан кино оламига кириб келади.\nКаан Урганжиўғлининг дебют иши «Қора ўғлон» фильми эди. Актёрнинг дебюти омадли бошлангани билан ҳаммаси кўрингани каби силлиқ эмасди. Каанга оддий тажриба етишмасди. Шу сабаб Каан яна АҚШга йўл олади ва Нью-Йоркдаги «Stella Adler Academy of Acting & Theatre» мактаби талабасига айланади.\nАна шундан кейин 2006 йили актёр «Биринчи муҳаббат» сериалида суратга тушади ва Туркиянинг машҳур актёрлари қаторидан ўрин олади. «Севги изтироби» эса Кааннинг бутун дунёга танилишга сабабчи бўлди.\nЙилдан-йилга актёрга янги сериалларда суратга тушиш таклифи кўпаймоқда. Актёрнинг ҳисобида 30 дан ортиқ картиналар бор. Шу пайтгача Каан Урганжиўғли олтита телелойиҳада суратга тушишга муваффақ бўлган.\nКаан Урганжиўғлини ватанида аёллар қалбининг кушандаси сифатида яхши танишади. Сабаби, шу пайтгача актёрнинг муҳаббати шоу-бизнес оламининг жуда кўплаб гўзалларига тушган. Аммо яқинда актёрнинг, ниҳоят, уйланишга қарор қилгани ҳақидаги хабар тарқалди. Энг қизиғи, актёр умр йўлдошликка актриса, телеюлдузни эмас, балки фотосуратчи қизни танлабди. Улар тадбирларнинг бирида танишишган. Одмигина қиз Зайнаб Оймак актёрнинг қалбини забт этишга эришган. 2016 йилнинг ноябрь ойида жуфтлик фотиҳа қилинди.\nҲозирда жуфтлик тўй ташвишлари билан банд бўлса, ажаб эмас. Каан Урганжиўғли шахсий ҳаётини матбуот эътиборидан узоқда тутишга ҳаракат қилади. Шу боис бу ҳақда маълумот топиш учун папарраци анчагина тер тўкишига тўғри келади.\n22:06 «Муҳташам юз йил» султонининг шахсий ҳаёти ҳақида нималарни биласиз?\n13:08 Ўзбекистонлик Далер Юсуф Малайзия сериали юлдузига айланди


Самарқанднинг «Динамо» клубига янги бош мураббий...\n28.04.2018 17:47 0 1413\nХабарда айтилишича, ўз вақтида «Динамо» жамоасида тўп сурган собиқ футболчи, ўтган мавсум Жиззахнинг «Сўғдиёна» клубида фаолият юритган Даврон Файзиев «Динамо» бош мураббийи этиб тайинланди. Мутахассис билан бир йиллик шартнома имзоланди. Мураббий олдига жамоани суперлигага олиб чиқиш вазифаси қўйилган.\nКлубда Илҳом Шарипов бош менежер сифатида фаолият юритишда давом этса, Учқун Қобилов ва Рафаэль Баласанян бош мураббийга ёрдам беришади.\nДаврон Файзиев бугун «Динамо» - «Хоразм» учрашувида жамоани бошлаб тушади.\nфутбол бош мураббий динамо